








SKANDINAVISK UFO INFORMATION 

S UFO I er en forening, der har ti I formål at bidrage til op¬ 
klaringen af UFO-fænomenerne ved indsamling og be¬ 
arbejdning af observationsberetninger samt at udbrede 
kendskabet til emnet ved publikationer, foredrag og an¬ 
den udadvendt virksomhed. 

Det er SUFOIs opfattelse, at de mange observationsbe¬ 
retninger udgør et vigtigt videnskabeligt forsknings¬ 
grundlag. Da fænomenerne endnu er uopklarede, øn¬ 
sker SUFOI ikke at fremhæve eller afvise nogen bestemt 
teori om deres art eller oprindelse. 

Ved et UFO forstår vi: »Et uidentificeret flyvende objekt, 
hvis væsentligste kendetegn er, at det selv efter en nøje 
undersøgelse foretaget af kompetente forskere ikke kan 
forklares som værende et kendt, naturligt fænomen.« 
SUFOI ledes af Repræsentantskabet og 
Forretningsudvalget 

Forretningsudvalget, der vælges af repræsentantska¬ 
bet, forestår den daglige ledelse af SUFOI. 
Repræsentantskabet består af forretningsudvalget samt 
1 repræsentant fra hvert af de til enhver tid etablerede 
områder i Skandinavien og de nedsatte arbejdsudvalg. 

SUFOI og »UFO-NYT« 

De i »UFO-NYT« offentliggjorte artikler fremtræder som 
bidrag til kendskabet og forståelsen af UFO-forskningen 
i dens forskellige former, uden at SUFOI nødvendig¬ 
vis anerkender de tanker, som måtte fremkomme heri 
og uden at organisationen hæfter for de fremsatte me¬ 
ninger. Red. 

FORRETNINGSUDVALGET 

De med * mærkede repræsentantskabsmedlemmer er 
tillige indvalgtsom medlemmer af forretningsudvalget. 

Abonnement bestilles lettest ved at indbetale medlems¬ 
kontingentet (d.kr. 65,00 for året 1978) til Regnskabs¬ 
kontorets gironr. 9 11 77 25; det kan også bestilles 
på ethvert postkontor samt hos landpostbudet. 
Adresseændringer etc. bedes hurtigst muligt meddelt 
til SUFOIs Ekspedition, da denne fremgangsmåde har 
vist sig at give færrest fejl. 

FREMTIDEN 


af SUFOIs formand, civilingeniør 
Flemming Ahrenkiel 

Et naturligt spørgsmål her ved årsskiftet er: 
Hvad med fremtiden? Efter min opfattelse kan 
den - dvs. de kommende par år - UFO- 
mæssigt indeholde 2 muligheder: 

1. Fænomenet opklares 

2. Fænomenet forbliver uopklaret og li¬ 
ge gådefuldt. 

I første tilfælde kan forklaringen komme som 
et lyn fra en klar himmel - fra den ene dag til 
den anden. En epokegørende videnskabelig 
opdagelse eller nytænkning kan på tilfredsstil¬ 
lende vis forklare, hvorfor folk går rundt og ob¬ 
serverer noget - samt hvad det er, der bliver 
set! Det kan dreje sig om en ny opdagelse in¬ 
denfor psykologien, der evt. forklarer fænome¬ 
net som noget der opstår og vælder frem fra 
det inderste i menneskets selv - det kan være 
en opdagelse indenfor fysikken eller astrono¬ 
mien, der afdækker et nyt og upåagtet naturfæ¬ 
nomen - eller det kunne være resultatet af en 
uventet radiokontakt med andre intelligenser i 
rummet, som i årtier havde besøgt og fulgt ud¬ 
viklingen på vor planet, og herved havde været 
årsag til rapporter om Uidentificerede Flyvende 
Objekter. 

Løsningen kunne endelig også vise sig at bli¬ 
ve en hel femte, som vi i dag ikke har nogen fo¬ 
restilling om, og som vi måske vil have forbi¬ 
stret vanskeligt ved at kapere og forstå. Mulig¬ 
hederne er faktisk ubegrænsede. 

Uanset hvad løsningen viste sig atvære, ville 
SUFOI i samme øjeblik have løst sin opgave el¬ 
ler opfyldt sit formål - nemlig i den mellemlig¬ 
gende tid at have arbejdet på og bidraget til en 
opklaring af og oplysning om fænomenet. Det 
materiale, der i årenes løb er blevet indsamlet 
og skrevet om fænomenet, vil derefter kunne 
tjene som et tidsbillede og et historisk 
referencemateriale: Sådan troede man - sådan 
arbejdede man - og dette var den rigtige løs¬ 
ning. 

SUFOI vil i den situation faktisk miste sin ek¬ 
sistensberettigelse som organisation, idet fæ¬ 
nomenet - der nu har fået en forklaring og der- 

med er blevet videnskabeligt acceptabelt - der¬ 
næst vil blive genstand for nærmere videnska¬ 
belige studier og afhandlinger. Private organi¬ 
sationer vil slet ikke kunne være med under 
disse nye forudsætninger, både set fra et øko¬ 
nomisk og videnskabeligt synspunkt. SUFOI og 
tilsvarende organisationer over hele verden vil 
måske få et venligt skulderklap med »Tak for 
jeres indsats«, samt en fodnote i senere viden¬ 
skabelige arbejder om fænomenet UFOer. 

Denne udlægning kan måske opfattes som 
noget bitter - hvilket ikke er helt korrekt. Jeg 
tror personligt, at en sådan udvikling vil være 
ret realistisk, hvis vi pludselig fik løsningen på 
UFO-problemet serveret. At SUFOI så evt. kun¬ 
ne vise sig nyttig på en anden led i det videre 
arbejde, er også en mulighed, idet der i SUFOI 
- som i andre tilsvarende organisationer over 
hele verden - sidder personer med en akkumu¬ 
leret viden over mange år, en viden, som de på¬ 
gældende videnskabsmænd ikke umiddelbart 
og i løbet af nul komma fem kan tilegne sig. 

Well - det var den ene fremtidsmulighed. 
Skulle jeg personligt satse et beløb på mulig¬ 
hed 1 eller 2, ville jeg nok placere beløbet på den 
anden mulighed som den mest sandsynlige. 
Personligt er jeg overbevist om, at vi f. eks. om 

3-4 år kan mødes til en UFO-kongres i f. eks. 
Lyngby Storcenter og her prøve at resumere, 
hvad vi har fundet ud af i den tid, der er gået; og 
debatten vil også til den tid dreje sig om et end¬ 
nu uløst UFO-problem. 

På den anden side er jeg overbevist om, at vi 
vil være en hel del klogere end i dag og have få¬ 
et noget mere hold på problemet. Denne opti¬ 
misme - alt er jo relativt - bygger jeg på de ting, 
der i øjeblikket er undpr udvikling - både i ud¬ 
landet og herhjemme. 

Kigger vi først ud over vore egne grænser, 
kan jeg nævne stikord som f. eks. den ameri¬ 
kanske rumfartsorganisation NASA - den fran¬ 
ske rumfartsorganisation CNES (der står for 
Centre Nationale de la Recherche Spatiale, og 
som er en parallel til NASA) samt FN. 

Fra NASA har man nu officielt udtalt, at selv 
om man ikke vil påtage sig at køre en egentlig 
UFO-forskning, så er man rede til at stille sine 
faciliteter - såsom laboratorier, teknisk udstyr 
og uddannet personel - til rådighed, hvis der 
pludselig skulle vise sig håndgribelige vidnes¬ 
byrd, der ved en analyse kunne kaste lys over 
UFOernes natur. Helst så man naturligvis i NA¬ 
SA et nedstyrtet UFO eller stumper af et sådant, 
men mindre kan altså også gøre det. Det væ¬ 
sentlige i denne sammenhæng er, at NASA ik¬ 
ke længere stiller sig afvisende overfor den tan¬ 
ke, at der i UFO-fænomenet kunne hentes nye 
data og oplysninger af væsentlig betydning - 
altså at det ikke bare kan affærdiges som 
sumpgas eller hallucinationer. 

Også i FN har der i det sidste års tid været rø¬ 
re om UFOerne, primært foranlediget af et 
resolutionsudkast vedrørende internationalt 
samarbejde om UFO-forskning. Manden bag 
initiativet var Grenadas premierminister Sir 
Eric Gairy. Han henstillede til FN’s 32. General¬ 
forsamling den 7. oktober 1977, at UFO- 
spørgsmålet måtte blive optaget på en kom¬ 
mende dagsorden til seriøs behandling. Reso¬ 
lutionen blev sidst i november 77 behandlet af 
de forskellige landes delegationer - specielt var 
den engelske og amerikanske delegation invol¬ 
veret og sjovt nok de mest betænkelige ved 
idéen. 

Den 7. december 77 blev udkastet henlagt 
indtil den 33. Generalforsamling i efteråret 
1978. I den mellemliggende periode skulle de 
enkelte landes delegater så have haft mulighed 
for at orientere og indhente udtalelser fra deres 
respektive regeringer. 


Den 14. juli i år havde generalsekretær Kurt 
Waldheim et møde med Sir Eric Gairy for at bli¬ 
ve orienteret om UFO-problemet og den kom¬ 
mende resolution. Specielt indbudt til dette 
møde var også Dr. Allen Hynek, Jacques Val- 
lee, David Saunders, dr. Claude Poher samt 
den tidligere astronaut Gordon Cooper. 

Selv om vi næppe skal spænde forventnin¬ 
gerne for højt, vil det ikke undre mig, om vi i 
nær fremtid vil se et FN-initiativ, der søger at 
koordinere en UFO-forskning på internationalt 
plan mellem medlemslandene. 

De navne, der figurerede som mødedeltage¬ 
re hos Kurt Waldheim, er jo ikke just ubekendte 
blandt UFO-forskere. 

ALLEN HYNEK startede sit Center for UFO 
Studies først i halvfjerdserne efter at have væ¬ 
ret det amerikanske luftvåbens UFO-konsulent 
i næsten 20 år, og hans organisation har siden 
starten opnået et virkelig godt samarbejde med 
myndighederne i USA, ligesom en række af vi- 
denskabsmænd - med eller uden navns næv¬ 
nelse - støtter Hyneks arbejde. Allen Hynek er 
nok en af de personer, der kender UFO- 
problematikken bedst i dag, og som er i stand 
til at trække på de største og mest velkvalifice¬ 
rede ressourcer. 

JACQUES VALLÉE, der er matematiker og 
EDB-specialist, hører også til blandt UFO- 
veteranerne og er herhjemme måske bedst 
kendt for de bøger, han har skrevet om emnet, 
bl. a. Challenge to Science, The UFO Enigma 
og sidst bogen The Edge of Reality, som han 
skrev sammen med Allen Hynek. Desværre 
findes disse bøger endnu ikke på dansk. 

DAVID SAUNDERS, der er psykolog, huskes 
som en af de personer, der forlod Condon- 
kommissionen i protest og næsten samtidig 
med udsendelsen af Condon-rapporten udgav 
sin egen version af undersøgelsen »UFOs, Yes; 
Where the Condon-committee went wrong.«. 
Bogen var et hårdt angreb på de arbejds¬ 
metoder og konklusioner, som Condon- 
kommissionen havde anvendt. I årene efter op¬ 
byggede Saunders et enormt EDB-arkiv over 
UFO-observationer. Omkring 50.000 rapporter 
er indkodet i dette arkiv. 

CLAUDE POHER er måske mindre kendt 
herhjemme - og dog. Vi har i UFO-NYT bragt 
en del artikler om og af Poher, sidst i forbindel¬ 
se med hans analyse af det efterhånden be¬ 
rømte eller berygtede San José de Valderas til¬ 
fælde, de tilhørende fotos og den mærkelige 

UMMO-sag. Poher har interesseret sig for 
UFOer i en del år og medvirkede til, at Frankrig 
sidste år startede et officielt UFO-under- 
søgelses-projekt GEPAN under den franske 
rumfartsorganisation CNES i Toulouse. Poher 
er i dag selv medlem af GEPANs stab. 

Der er ingen tvivl om, at evt. officielle udspil 
vedrørende UFO-sagen i det eller de kommen¬ 
de år vilvære knyttet til de her nævnte navne og 
organisationer. 

Endelig findes der i de forskellige lande UFO- 
organisationer, der på et lavere niveau - set 
med officielle øjne - målbevidst arbejder på at 
få en større åbenhed omkring UFO-problemet 
samt på at informere offentligheden om det, 
der sker inden for området UFOer. Vilkårligt 
kan nævnes APRO og MUFON i USA, GEPA i 
Frankrig, STENDEK-CEI i Spanien, BUFORA i 
England og - os selv ikke at forglemme - SU- 
FOI i Danmark. 

Men hvad så herhjemme? Hvordan tegner 
fremtiden sig her i UFO-mæssig henseende? 

Jeg synes, at vi i dag i SUFOI har så lovende 
projekter i støbeskeen, at vi også har lov til at 
være lidt optimistiske. Vi har fået startet FOTA - 
vor tekniske afdeling - samt fået påbegyndt en 
edb-registrering og behandling af vort rapport¬ 
materiale. Vi har fået flere og flere mennesker 
gjort opmærksomme på vor eksistens, at der 
findes en organisation, der tager sig af deres 
observationer - og tager dem alvorligt. Vi har 
fået oparbejdet et vist tillidsforhold til en række 
myndigheder og pressen, der efterhånden har 
opdaget, at UFO-problemet kan bearbejdes se¬ 
riøst, og at SUFOI gør, hvad vi kan for at arbej¬ 
de sagligt med emnet. 

FOTA barsler snart med en virkelig effektiv 
detektor, der foruden at kunne registrere æn¬ 
dringer i magnetfelter yderligere skulle kunne 
udbygges til at registrere en række andre in¬ 
teressante parametre. Detektorerne er planlagt 
som værende en del af et landsomfattende re¬ 
gistreringsudstyr, så vi vil få forøgede mulighe¬ 
der for at underbygge visuelle iagttagelser med 
registreringer fra teknisk udstyr. Indfrier disse 
planer blot en del af de forventninger, der stil¬ 
les til dem, vil fremtidige observationer kunne 
blive helt anderledes underbyggede - og vi ville 
nærme os en løsning på det evigt tilbageven¬ 
dende problem: at vort eneste registrerings¬ 
instrument er mennesket med alle de fejlfor¬ 


tolkninger, forudfattede meninger og mangler, 
dette indebærer. 

Det er fremtidsmusik - men til forskel fra 
mange andre fremtidsplaner ligger disse lige 
om hjørnet og kan være realiseret i løbet af et 
par år. 

Et andet område, som vi venter os meget af i 
den kommende tid, er anvendelsen af EDB i 
behandlingen af vore rapporter. Indtil nu har vi 
kun fået afsluttet behandlingen af 1 års rappor¬ 
ter - nemlig 1975 rapporterne - men de øvrige 
år vil blive registreret på samme vis og dermed 
være arkiveret i en hurtig tilgængelig form. 
Yderligere opnår vi via EDB den store fordel, at 
det totale rapportmateriale kan tappes for 
oplysninger og fællestræk på kryds og tværs i 
løbet af meget kort tid. F. eks. kunne man jo 
spørge EDB-anlægget - efter at have fodret det 
med observationer fra 1968 til 1978 - »Hvor ses 
der flest UFOer i løbet af året?« Derefter »Hvor¬ 
når topper observationsantallet, måned, dag, 
klokken?« Derefter etableres en af FOTAs må¬ 
lestationer i det pågældende område i den an¬ 
givne periode. 

Det er selvfølgelig et meget skematisk og 
spekulativt eksempel, men kan måske alligevel 
illustrere én af de fremtidige muligheder. Bo¬ 
gen »Tidsloven« kan ligeledes give et indtryk - 
og nok mere realistisk - af de muligheder, der 
ligger i at kunne EDB-behandle rapportmateri¬ 
alet. 

Af mindre tekniske fremtidsplaner kan næv¬ 
nes vore planer om en uddannelse af de så¬ 
kaldte feltforskere - dvs. en kursustilrette¬ 
læggelse, hvor rapportoptagere, område¬ 
ledere og andre kan blive instrueret i rapport¬ 
optagning, feltundersøgelser (efter et landet 
UFO) samt blive gjort bekendt med de alminde¬ 
ligste fejlkilder såsom stjerner, planeter, satel¬ 
litter, meteorer, fly og mange andre ting. 

Formålet er - som for FOTAs arbejde - at gi¬ 
ve os de bedste betingelser overhovedet for at 
få så gode rapporter som muligt og allerede fra 
begyndelsen få sorteret fejltagelserne fra. Kun 
herved kan vi håbe at opnå et rapport¬ 
materiale, der kan tjene som grundlag for vi¬ 
dere forskning. 

Disse ting koster jo desværre penge. Jeg tror 
aldrig SUFOI har bedt sine medlemmer om 
penge eller økonomisk hjælp - det skulle da li¬ 
ge være ved at opfordre dem til at tegne nye 
abonnementer til UFO-NYT - men jeg vil nu alli¬ 
gevel på dette tidspunkt diskret henlede vore 


UFO-NYT 6-78 229 


medlemmers opmærksomhed på, at der i det 
sidste nummer af UFO-NYT er startet et projekt 
- nemlig vores EDB/Tekniske Fond. Vi har sat 
os det dristige mål - via bidrag fra vore med¬ 
lemmer (og alle andre, der vil deltage!) - at for¬ 
søge at indsamle 20.000 kr. 

De penge, der kommer ind på denne måde, 
er øremærkede - idet de skal anvendes til 
fremme af FOTA’s og vor EDB-gruppes projek¬ 
ter. Vore fremtidsplaner - som her er skitsere¬ 
de - viser, at vi bogstavelig talt må investere i 
fremtiden. Og jeg vil da gerne ved denne lejlig¬ 
hed opfordre vore medlemmer til det samme - 
altså støtte initiativet økonomisk. 

Vi har ansøgt de relevante myndigheder om, 
at bidrag til SUFOI kunne fratrækkes på bidrag¬ 
ydernes selvangivelse. Vi fik afslag - næste 


gang vi laver om på foreningen, må vi så til at 
arbejde for kanariefugles vel - så kan bidrag 
nemlig trækkes fra. 

Til sidst vil jeg udtrykke håbet om, at SUFOI 
og UFO-NYT også fremover vil mærke den 
støtte fra medlemmerne, som vi især det sidste 
års tid har registreret - både med hensyn til in¬ 
teresse og ønske om at villegive en hånd med. 

Ligeledes håber jeg, at vort forhold til både 
myndigheder og presse fortsat må udvikle sig i 
den positive retning, vi har oplevet de sidste 
par år. 

Der skal her også gives plads til en hilsen til 
alle UFO-NYTs læsere fra hele repræsentant¬ 
skabet med tak for interessen i 1978 og de 
bedste ønsker om et godt nytår. 


Glimt fra SUFOIs kongres 

SUFOIs medlemskongres 1978, der blev afholdt i Lyngby Storcenter søndag d. 15. oktober, blev en 
stor succes. Ca. 300 mennesker (fra næsten hele landet) overværede dele af eller hele arrange¬ 
mentet, der strakte sig over det meste af 9 timer. Nedenfor og på de næste sider bringer vi en ræk¬ 
ke billeder fra dagen; de er alle taget af Svend Aage Iversen. 


Et udsnit af de mange tilhørere i foredragssalen. 

En lille »hård kerne« af SUFOI-folk havde ydet 
en kæmpeindsats for, at vi skulle kunne få en 
vellykket og festlig kongres - den første efter 
mange års pause - og på baggrund af de man¬ 
ge anerkendende ord, vi har hørt, tør vi også si¬ 
ge, at størstedelen af de mange deltagere har 
haft et godt udbytte af SUFOIs kongres 1978. 




Her ses det ene hjørne af den meget store 
foyer, hvor kongresdeltagerne i pauserne kun¬ 
ne studere plancheudstillingen, se lysbilleder, 
kigge på montrer med UFO-tidsskrifter fra hele 
verden, købe SUFOI-bøger og andre materialer 
samt forfriskninger. 


SUFOIs tidligere formand oberstløjtnant, civil¬ 
ingeniør Frank Pedersen fortalte levende og 
festligt om SUFOI og UFO-arbejdet i 20 år. 

Lederen af SUFOIs Alarmcentral, stud. scient. 
Ole J. Knudsen orienterede om det krævende 
24-timers job i afdelingen. 


Carsten H. Pedersen, der i flere år har ledet 
Rapportcentralen, gennemgik gangen i det 
omfattende undersøgelsesarbejde. 



Fuldmægtig Ole Henningsen, SUFOI-Efter- 
forsknings-afdelingens chef, fortalte om og 
viste UFO-film og -lysbilleder. 


Radiotekniker Bent Aalberg leder arbejdet 
i SUFOIs nye forskningstekniske afdeling, 
FOTA. 

NASA 

og 

UFO 

erne 

af Ole Henningsen 


Foto: United States Information Service. 



Siden præsident Jimmy Carter kom til magten i 
Det Hvide Hus i Washington, har der været et 
vist pres fra visse dele af offentligheden for at få 
præsident Carter til at indfri et af de valgløfter, 
der vakteopsigti UFO-kredse. 

I pressen blev Jimmy Carter citeret for at ha¬ 
ve sagt: »Som præsident vil jeg kræve alle de 
hemmeligholdte rapporter om flyvende taller¬ 
kener offentliggjort. Jeg ved, at der findes så¬ 
danne fænomener. Jeg har selv set en så¬ 
dan . . . «’) 

Det lød næsten for godt til at være sandt, og 
en af SUFOI’s venner skrev til Jimmy Carter for 
at få oplysningen bekræftet. Der indløb svar fra 
Jimmy Carters og Walter Mondales kampagne¬ 
kontor underskrevet af Vicki Sparks, der blandt 
andet skrev, »at guvernør Carter har set et 
UFO. Men han har aldrig sagt, at han ville for¬ 
følge sagen (pursue them) som præsident.« 2 ) 


Og så havde Jimmy Carter, som flere andre 
amerikanske præsidenter, bagdøren åben, 
hvad angår UFOerne. 

Det vakte også betydelig opsigt, da en notits i 
foråret 1977 under rubrikken »Washington 
Whispers« i tidsskriftet »U. S. World and News 
Report« antydede, at regeringen ville offentlig¬ 
gøre hidtil hemmeligholdt materiale om UFOer¬ 
ne. Det bragte for en stund håb for vide UFO- 
kredse, der nu mente at se nogle af deres be¬ 
stræbelser kronet med held. 

Dr. J. Allen Hyneks »Center for UFO Studies« 
gravede lidt mere i disse oplysninger og fandt 
ud af følgende: 

Pressekontoret i Det Hvide Hus var i besid¬ 
delse af et notat fra Dr. Frank Press, der er 
præsidentens videnskabelige og teknologiske 
rådgiver. Dette notat viser, at han har kommu¬ 
nikeret med både CIA - den amerikanske cen- 

Dr. Frank Press, præsident Carters videnska¬ 
belige rådgiver. 

Foto: Executive Office of the President, Office 
of Science and Technology Policy. 


trale efterretningstjeneste - og Det amerikan¬ 
ske Luftvåben, og ligeud spurgt dem, om de 
stadig væk tilbageholder oplysninger vedrø¬ 
rende UFOer. Begge instanser svarede »NEJ«. 
Slut på undersøgelsen! 

Ydermere indrømmede Jody Powell, præsi¬ 
dentens pressesekretær, at det var forkert, 
hvad han havde oplyst over for journalister, 
nemlig at Carter-regeringen var ansvarlig for 
frigivelsen af dokumenterne fra de gamle »Pro¬ 
ject Bluebook«-arkiver om UFO-observatio- 
ner. Disse arkiver var tidligere blevet overført 
fra luftvåbnet til »National Archives«, hvor en¬ 
hver har adgang til dem. Disse oplysninger blev 
bekræftet ved samtaler mellem »Center for 
UFO Studies« og Det Hvide Hus’ pressekontor 
samt »National Archives«. 

Tilsyneladende skulle man i ovennævnte 
misforståelse fra pressesekretærens side søge 
kilden til »den gode historie« i pressen. 


Forsynet med disse oplysninger kontaktede 
»Center for UFO Studies« Clair Johnson, der er 
redaktør af rubrikken »Washington Whispers«. 
Han fastslog, at der ikke var nogen planer om 
at gøre mere ved dette emne, med mindre der 
skete noget vigtigt på området. Der var ingen 
reaktion hos ham, da han blev spurgt om, hvor¬ 
vidt der var nogen forbindelse mellem hans tid¬ 
ligere bragte oplysninger om »UFO-materia- 
lets frigivelse« og de nu indhentede oplysnin¬ 
ger. 3 ) 

Så dukkede der pressemeddelelser op i USA 
om, at NASA skulle have påbegyndt et aktivt 
studium af UFO-fænomenerne. Dette irriterede 
tilsyneladende i høj grad visse NASA-embeds- 
mænd, der forsikrede pressen om, at NASA ik¬ 
ke havde påbegyndt nogen aktivitet af denne 
art. Samtidig meddelte man, at man i NASA 
stadigvæk overvejede, hvorvidt sådanne un¬ 
dersøgelser overhovedet var nødvendige. 4 ) 

Som det ses senere i artiklen, så var der dog 
lidt om snakken. Nemlig at præsidentens vi¬ 
denskabelige og tekniske rådgiver, Dr. Frank 
Press, i et brev af 14. september 1977 havde 
bedt NASA om at beskæftige sig med UFO- 
problemerne. 

Vi var også i SUFOI interesserede i at få mere 
at vide om sagens rette sammenhæng. Derfor 
rettede SUFOIs tidligere formand, Erling Jen¬ 
sen, en forespørgsel til Den amerikanske Am¬ 
bassade i København, hvorfra der gennem Uni¬ 
ted States Information Service indløb denne 
meddelelse: 



U. S. INFORMATION SERVICE 

»Refererende til Deres 6225 af 18. oktober 1977 
Kontoret for videnskabelig rådgivning i Det Hvi¬ 
de Hus meddeler os, at der aldrig har været ud¬ 
sendt pressemeddelelse om, at UFO-observa- 
tioner skulle henvises til NASA. 

Der har rent faktisk været udvekslet breve 
mellem præsidentens videnskabelige rådgiver 

og NASA, hvori præsidentens rådgiver foreslog 
(og NASA accepterede), at alle forespørgsler 
angående UFO-observationer fremover skulle 
behandles af NASA, men ikke på forsknings¬ 
plan. De nævnte breve er ikke offentligt tilgæn¬ 
gelige. Det eneste tilgængelige materiale er 
vedlagte NASA-informationsark, der taler for 
sig selv.« 

Det her nævnte NASA-informationsark vil vi 
senere vende tilbage til. 

Straks efter forespørgslen til NASA fra Det 
Hvide Hus startede astrofysikeren, Dr. Richard 
Henry fra NASA’s hovedkvarter i Washington 
på en foreløbig vurdering af, hvad NASAs stil¬ 
ling til hele sagen skulle være. Dr. Henry er og¬ 
så i UFO-kredse kendt som en af den ameri¬ 
kanske UFO-organisation APROs videnskabe¬ 
lige konsulenter i astrofysik. Kort efter starten 
på dette arbejde blev det imidlertid overtaget af 
NASAs rådgiver for special projekter, Dave Wil- 
liamson. 5 ) 

Der gik ikke lang tid, før Williamson kom med 
sine første udtalelser til pressen. Disse udtalel¬ 
ser gik på en vis usikkerhed ved at give sig af 
med UFOer uden at have en eller anden form 
for beviser, som f. eks. »små grønne mænd« el¬ 
ler i det mindste et metalstykke fra et UFO. 

»Vi er ikke ivrige efter at gå i gang med UFO- 
undersøgelser, fordi vi ikke føler os sikre på, 
hvad vi skal foretage os«, sagde Dave William¬ 
son. »Det er min personlige mening, at det ikke 
er klogt at forske i noget, som ikke er et måle¬ 
ligt fænomen. Det er problematisk at bruge of¬ 
fentlige midler på en sådan forskning. Der fin¬ 
des intet måleligt UFO-bevis, som f. eks. et me¬ 
talstykke, et stykke kød eller andet materiale; vi 
har ikke engang nogle radiosignaler. Et foto¬ 
grafi er ikke nogen måling. Giv mig en lille grøn 
mand - ikke en teori om en eller en beretning 
om en - og vi kan starte et undersøgelses¬ 
projekt til mange millioner dollars. 

Det er et videnskabeligt dilemma . . . hvorle¬ 
des skal man bevise noget, der ikke eksisterer? 
Det er ligesom et gensyn med Loch Ness uhy¬ 
ret; alle set det, men der er intet synligt bevis.« 6 ) 

Det var manden bag disse udtalelser, der se¬ 
nere på året 1977 skulle give en vurdering vi- 



Dr. Robert Frosch, NASAs administrative leder. 
Foto: NASA, National Aeronautics and Space 
Administration, Washington, D.C. 


dere til NASAs administrator Dr. Robert 
Frosch, om hvad der skulle svares på Det Hvide 
Hus’ anmodning om at oprette et UFO-panel 
under NASAs auspicier. 

APROs ledere gør opmærksom på, at Dave 
Williamson til trods for sine negative udtalelser 
til pressen har et glimrende kendskab til UFO- 
sagen. De anfører samtidig, at de efter samtaler 
med folk fra NASA og regeringsembedsmænd 
har fået det indtryk, at man i NASA er meget 
forsigtige. NASA er i forvejen under et betrag¬ 
teligt pres vedrørende rumfærgeprojektet, og 
man ønsker ganske enkelt ikke at komme i lag 
med yderligere en varm kartoffel. 5 ) 

Året var efterhånden ved at rinde ud, og lige 
inden jul afsendte NASAs administrator så det¬ 
te brev til præsidentens videnskabelige og tek¬ 
nologiske rådgiver: 


STEVEN SPIELBERG kan tælle præsident JIMMY CARTER blandt sine største fans. Syv 
gange har præsidenten i sin private bio i Det hvide Hus haft nærkontakt med filmen om 
flyvende tallerkener. Billed-Bladet nr. 15/78. 

NASA 

National Aeronautics and 
Space Administration 


sere tekniske problemer i det omfang, vi er 
kompetente dertil. 

De venligste hilsner 
Robert A. Frosch, 
administrator 5 ) 


21. december 1977 

Direktør Frank Press, 
kontoret for videnskabelig og 
teknologisk rådgivning, 

Præsidentens sekretariat, 

Washington, DC. 

Kære Frank: 

Som svar på dit brev af 14. september 1977 ved¬ 
rørende NASAs mulige rolle i UOFO-anliggen- 
der, så er vi på nuværende tidspunkt fuldt ind¬ 
stillet på at besvare publikums forespørgsler 
efter de samme retningslinier som hidtil. Hvis vi 
i fremtiden skulle blive gjort bekendt med nye 
håndgribelige vidnesbyrd, ville det være helt 
naturligt for et NASA-laboratorium at analysere 
dette og udtale sig om en ellers uforklaret orga¬ 
nisk eller uorganisk genstand. Vi er rede til at 
reagere på ethvert håndgribeligt vidnesbyrd, 
der modtages fra troværdige kilder. Vi agter 
ubetinget at lade døren stå åben for sådan en 
mulighed. 

Vi har nøje overvejet spørgsmålet om, hvad 
U.S.A. i øvrigt kunne og burde gøre vedrørende 
UFO-forskning. Der er en mangel på håndgri¬ 
belige eller fysiske beviser som egner sig for en 
grundig laboratorie-analyse. Og grundet man¬ 
gelen på sådanne beviser, har vi ikke været i 
stand til at udforme en reel videnskabelig frem¬ 
gangsmåde til undersøgelse af disse fænome¬ 
ner. At fortsætte med et forskningsarbejde 
uden at have en forskningsmæssig ramme og 
en undersøgelsesteknik i tankerne, ville være 
spild af tid og ressourcer, og antagelig ville det 
være nytteløst. Jeg tror ikke, vi ville kunne op¬ 
stille et forskningsprogram uden at have et bed¬ 
re udgangspunkt, end vi hidtil har kunnet fast¬ 
sætte. Jeg vil derfor foreslå, at NASA ikke tager 
skridt til at etablere nogen forskningsaktivitet 
på dette område eller til at sammenkalde et 
symposium om dette emne. 

Jeg ønsker på ingen måde at tilkendegive, at 
NASA er kommet til noget resultat angående 
disse fænomener som sådanne. Som instituti¬ 
on opretholder vi et åbent sind, en stærk viden¬ 
skabelig nysgerrighed, og er villige til at analy- 


NASA sagde altså NEJ til præsident Carter. Og 
de sagde nej til et projekt i stor målestok. På 
denne måde fastholdt NASA også princippet 
om videnskabens og videnskabsmændenes 
politiske uafhængighed. 

Det var trods alt en sejr for den private UFO- 
forskning. NASA indvilligede i at undersøge 
håndgribelige vidnesbyrd fra troværdige kilder. 
Ved at gøre dette, har NASA i nogen grad ladet 
sorteper gå videre til de private UFO-organi- 
sationer. Initiativet bør nu komme fra disse or¬ 
ganisationer. 

Herom skriver astronomen, Dr. J. Allen Hy- 
nek fra »Center for UFO Studies«: 

»NASA gav ikke et fuldstændigt NEJ - en 
meget betydningsfuld sprække i døren blev 


Dr. J. Allen Hynek. 
Foto: Center for UFO Studies. 

holdt åben. NASA sagde faktisk: »Døren står 
åben for...« 

Helt åben, nej, men heller ikke nogen lukket 
dør. Det er tydeligt, at NASA ikke mener, at der 
er noget håndgribeligt bevismateriale at under¬ 
søge, og at de derfor ikke behøver at blive in¬ 
volveret på nogen måde. Men samtaler med 
folk fra NASA og andre videnskabsmænd viser 
for mig, at NASA nu er villig til at undersøge 
håndgribeligt bevismateriale, som tidligere 
nævnt. De påpeger, at vejen nu er åben for så¬ 
danne undersøgelser. Det er nu legalt for en 
NASA videnskabsmand f. eks. at undersøge 
jordprøver, sveden vegetation, metalprøver, 
»englehår« o.s.v. Ja, en NASA videnskabsmand 
føler, at han er på fast grund, hvis han skulle 
påtage sig sådanne undersøgelser i sit labora¬ 
torium. Og sådan fortolker andre videnskabs¬ 
mænd også den positive del af NASAs svar til 
præsident Carter. 

NASA vil utvivlsomt ikke anvise specielle 
økonomiske midler eller laboratorier til disse 
ting, men allerede eksisterende laboratorier og 
mandskab kan ikke nægte at undersøge tro¬ 
værdige prøver. Sagens kerne er naturligvis, 
hvad der er troværdigt bevismateriale! 

International UFO Reporter og »Center for 
UFO Studies« vil hjælpe UFO-forskerne med at 
henlede NASAs opmærksomhed på godt be¬ 
vismateriale og med at forlange passende un¬ 
dersøgelser. NASAs »laden døren stå på klem« 
vil nu gøre det mere tilforladeligt for andre 
statslaboratorier at overveje sådanne undersø¬ 
gelser udført offentligt. Hidtil er der foretaget få 
undersøgelser, men altid »under bordet«, klemt 
ind imellem de almindelige laboratorieopgaver. 

Så NASAs svar kan trods alt godt blive et 
skridt fremad. Er alt »englehår« blot edder¬ 
koppespind? Hvor stærkt har jorden fra et »lan¬ 
dingssted« været opvarmet? Afviger den kemi¬ 
ske sammensætning af en prøve fra et sådant 
sted fra sammensætningen af en kontrolprøve? 

Det er sådanne ting, vi gerne vil vide! 7 « 

Nu mangler vi blot en udbygget kontakt til 
forskellige former for laboratorier i Danmark, 
som vil være SUFOI behjælpelig med undersø¬ 
gelse og analyse af de forskellige prøver, der 
med mellemrum er behov for at få kigget nær¬ 
mere på. 

Ole Henningsen 

NASA har gennem årene udsendt et informati¬ 
onsark til de personer, der har skrevet til NASA 


og bedt om oplysninger om UFOer. På grund af 
det i artiklen refererede handlingsforløb så NA¬ 
SA sig tidligt på året 1978 nødsaget til at ændre 
dette informationsark. 

SUFOI har i arkiverne både et af de ældre in¬ 
formationsark samt det nyeste. I et af de kom¬ 
mende nr. af UFO-NYT vil vi præsentere læser¬ 
ne for oplysningerne heri. 

Kildehenvisninger: 

1) Weekendavisen, Berlingske Aften, 25. juni 
1976 

2) Personligt brev dateret 13. september 1976. 
(Se også UFO-NYT nr. 6/1976, bagsiden). 

3) International UFO Reporter, juni 1977 

4) Aviation Week and Space Technology, 28. 
november 1977 

5) The APRO Bulletin, oktober 1977 (Bladet 
udkom stærkt forsinket. Derfor kan NASAs 
brev til Carter-administrationen dateret 21. 
december 1977 optræde i dette blad) 

6) International UFO Reporter, december 1977 

7) International UFO Reporter, februar 1978 

Oversættere: E. Bøtter-Jensen, Kim Møller 
Hansen og Ole J. Knudsen. 


RETSSAG MOD CIA 

Et af de fremtrædende medlemmer inden 
for den amerikanske UFO-organisation 
Ground Saucer Watch, hvis hovedkvarter 
ligger i Arizona, har anlagt sag mod den 
amerikanske efterretningstjeneste CIA - 
Central Intelligence Agency. 

Sagen er anlagt af fotografen Harvey 
Brody for at gennemtvinge offentliggørel¬ 
se af alt materiale omkring UFOer, som 
måtte ligge i arkiverne hos CIA. I henhold 
til den i USA gældende »Freedom of Infor¬ 
mation Act« (mere vidtgående end vores 
lov om offentlighed i forvaltningen, red.) 
kan CIA kun tilbageholde oplysninger og 
dokumenter, såfremt det angår den natio¬ 
nale sikkerhed. 

Ground Saucer Watch er mest kendt for 
sine omdiskuterede computeranalyser af 
UFO-fotos, og det bliver spændende at se, 
om man får noget ud af retssagen, der er 
anlagt ved Federal Court i Brooklyn. 

Ole Henningsen 

FRANSK-AMERIKANSK 

SAMARBEJDE 


Dr. J. Allen Hyneks »Center for UFO Studies« er 
indbudt til samarbejde med det franske under¬ 
søgelsesorgan GEPAN. 

UFO-NYTs læsere er tidligere blevet informe¬ 
ret om dannelsen af den officielle franske 
forskningsgruppe GEPAN til undersøgelse af 
UFO-fænomenerne. (Se UFO-NYT nr. 1/ 
1978, bagsiden). 

Den 13. og 14. december 1977 blev der af¬ 
holdt et møde i Paris med GEPANs videnska¬ 
belige rådgivere som deltagere. Under mødet 
blev der vedtaget bestemte forslag, som søges 
ført ud i livet i løbet af 1978. 

Selv om medlemmerne i dette UFO-panel 
ønsker at forblive anonyme, kan det oplyses, at 
de kommer fra de mest ansete videnskabelige 
institutioner: 

Meteorologisk Institut, Lyons Astronomiske 
Observatorium, Det Socialpsykologiske Labo¬ 
ratorium ved Paris’ Universitet, Det Geodyna- 
miske Forskningscenter, Det Astrofysiske La¬ 
boratorium ved Paris’ Universitet, Polyteknisk 
Læreanstalts afdeling for teoretisk fysik og af¬ 
delingen for fysisk meteorologi ved Clermont- 
Ferrand Universitetet. 

Et af panelets hovedforslag var, at Dr. Hy¬ 
neks amerikanske »Center for UFO Studies« 
skulle anmodes om at udvælge 5-10 amerikan¬ 
ske tilfælde, der så skulle undersøges af grup¬ 
pen. 

Disse tilfælde vil, førend de forelægges for 
panelet i GEPAN, blive undersøgt på højeste 
plan fra både en fysisk og en psykologisk syns¬ 
vinkel. Vægten skulle dog i forvejen lægges på 
tildragelser, der giver flest mulige detaljerede 
informationer om selve fænomenet. 

Denne udvælgelse burde være af allerstørste 
interesse for UFO-forskere verden over, idet 
disse tilfælde herefter skulle repræsentere 
UFO-logiens »creme de la creme« fra USA. 

FNs og NASAs interesse for UFO-fænomenet 
er tilsyneladende slumret hen. Men måske kun¬ 
ne et positivt resultat af de franske undersøgel¬ 
ser genopvække USAs interesse for disse 
ukendte fænomener. 

International UFO Reporter, 
Februar 1978 
v/ Kim Møller Hansen 


EN KEDELIG FEJL... 


Af Ole Knudsen er vi blevet gjort opmærk¬ 
som på, at der i artiklen »Ingen er fuld¬ 
kommen, men . . . « i UFO-NYT nummer 
4/1978 har indsneget sig en meningsfor¬ 
styrrende fejl. Midt på side 142 skal der 
stå: »- det er nemlig gerne positivt- 
skeptiske mennesker som bliver glade 
når de hører at SUFOI ikke (mere) holder 
på rumskibshypotesen alene.« 

Det lille ord: »alene« gør jo en ganske 
væsentlig forskel i denne sammenhæng! 

Red. 


Helt ny og aktuel: 

RUMMET¬ 
VOR NYE GRÆNSE 

af Helle og Henrik Stub 


Letlæst og gennemillustreret bog af vore 
nok største eksperter på området. 
Sprængfyldt med oplysninger om: 

- RAKETTER OG RUMFÆRGER 

- BANER I RUMMET 

- BEMANDET RUMFLYVNING 

- NYTTESATELLITTER 

- MILITÆR RUMFLYVNING 

- DET ALLERNYESTE OM 
KINESISK OG SOVJETISK 
RUMFORSKNING 

- OG MEGET; MEGET MERE 

240 sider . 95 illustrationer (mange i far¬ 
ver) .Rhodos 

En oplagt gaveidé til alle rumfartsinteres¬ 
serede! 

LÆSER¬ 

UNDERSØGELSEN 

1978 


Indledning 

I vore dage er det blevet meget populært at fo¬ 
retage opinions- og marketings-undersøgelser. 
Både i den private og den offentlige sektor bru¬ 
ger man sådanne undersøgelser til varierende 
formål, og vi syntes ikke i SUFOI, at vi ville stå 
tilbage for alle andre!! Så i UFO-NYT 1978, 
nummer 1, bragte vi et spørgeskema, som læ¬ 
serne skulle udfylde og indsende til os. Formå¬ 
let med dette skema var at undersøge, hvordan 
UFO-NYTs læsere forholdt sig til forskellige 
emner, samt at undersøge forskellige konkrete 
forhold blandt læserne - som for eksempel 
aldersfordelingen. 

Denne læserundersøgelse (som vi har døbt 
»Læserundersøgelsen 1978«) må nu betragtes 
som afsluttet. Jeg havde den glæde at opleve, 
hvordan stakkevis af besvarelser strømmede 
ind, og jeg læste dem alle med stor interesse. 
Der skal selvfølgelig lyde en stor tak til de man¬ 
ge, der sendte et udfyldt skema retur til os. 

På mange af de indsendte besvarelser var 
der tilføjet personlige kommentarer, og selvom 
sådanne kommentarer er svære at få med i sta¬ 
tistiske analyser, blev de dog alle læst, og jeg 
optog dem i mit »baghovede«. Blandt andet ved 
hjælp af disse kommentarer har jeg nu fået et 
ganske godt indblik i, hvad der rører sig blandt 
læserne, og dette indblik lader jeg naturligvis 
gå videre til resten af SUFOIs repræsentant¬ 
skab. Dette skulle således i fremtiden være 
bedre rustet, når der skal træffes beslutninger, 
der angår alle SUFOIs medlemmer (som abon¬ 
nent på UFO-NYT er man medlem af SUFOI, 
medmindre manharen special-ordning). 

Da alle besvarelserne var indkommet, fore¬ 
stod der et større arbejde med at konvertere 
disse til talsekvenser, hulle dem på hulkort og 
databehandle dem. Dette arbejde er nu over¬ 
stået, og alle statistiske analyser er færdige. 

Her i denne artikel vil jeg kort gøre rede for 
nogle af de mest centrale og mest interessante 
resultater, der er fremkommet af »Læserunder¬ 
søgelsen 1978«. 



Per Andersen 


Respons 

Som nævnt var responsen fra læserne vældig 
stor. Da jeg fik gjort tallet op, viste det sig, atca. 
20% af samtlige vore abonnenter havde svaret 
på læserundersøgelsen. Et resultat af denne 
størrelsesorden havde vi kun turdet håbe på, 
men til vores glæde lod læserne os altså ikke i 
stikken. Jeg tror ikke, der er mange opinions¬ 
undersøgelser af denne form, der kan klare så 
høj en besvarelses-procent som 20! 

I den oprindelige notits i UFO-NYT, 1978, 
nummer 1, udlovede vi to præmier, der skulle 
udtrækkes blandt de læsere, der indsendte en 
besvarelse. Denne lodtrækning er foretaget, og 
præmierne er tilsendt de to vindere. Vi offent¬ 
liggør her navnene på disse: 

Bent Pedersen 
Borgvej 16 
7100 Vejle 

og 

Leo G. Jensen 
Mørups Alle 4 
2650 Hvidovre 

Lodtrækningen blev foretaget af en random- 
funktion på en Texas SR-51A. 

Abonnenternes kontaktmåde 
til SUFOI 

Det var naturligvis interessant at undersøge, 
hvordan læserne af UFO-NYT egentlig først 
kom i kontakt med SUFOI og UFO-NYT. I Tabel 

1 kan man se, hvordan læserne fordeler sig på 
de forskellige kontaktmåder. 


Tabel 1 

Abonnentens kontaktmåde 
til SUFOI/UFO-NYT. 


Gruppe Procent 

Gennem ugeblad eller lignende... 6,7 

Gennem dagblad. 9,4 

Gennem en UFO-bog . 13,4 

Gennem et UFO-foredrag . 7,2 

Gennem bekendte eller familie.... 23,9 

Gennem jubilæums-udstillingen.. 1,9 

Gennem UFO-NYT på et bibliotek 6,2 

Husker det ikke . 4,3 

Andet . 27,1 

Uoplyst. 0,0 

Total. 100,0 


Man lægger mærke til, at næsten hver fjerde 
læser er kommet i kontakt med SUFOI gennem 
bekendte eller familie - altså fortrinsvis via 
mund til øre metoden. Den personlige kontakt 
og den personlige anbefaling af UFO-NYT til 
ens bekendte spiller altså en stor rolle for SU- 
FOls fremgang. Dette betyder jo altså også, at 
hvis du ønsker at støtte SUFOI på en lidt mere 
indirekte måde, er noget af det bedste du kan 
gøre at anbefale os til dine venner og bekendte, 
samtidig med at du fortæller dem noget om sel¬ 
ve UFO-sagen. Der er dog stadig det hindrende 
moment, at man ved en sådan aktion i sin om¬ 
gangskreds risikerer at blive lidt til grin; men 
jeg tror vi må lære at se tingene i øjnene - man 
skal ikke værebangeforat have et standpunkt! 

Det kan ses, at en anden hyppig årsag til læ¬ 
sernes første kontakt til os er UFO-bøger. Her 
er det fortrinsvis SUFOIs egne bøger, der er ta¬ 
le om. Dette er en af grundene til, at SUFOI øn¬ 
sker at fortsætte sin udgivelsespolitik; og jeg 
kan da i den forbindelse oplyse, at der er flere 
bøger på vej til udgivelse på SUFOIs Forlag. 

Man undres måske over, at der er en temme¬ 
lig stor »andet«-gruppe i Tabel 1. Dette skyldes 
bl. a., at der er nogle af læserne, der er kommet 
i forbindelse med os på forskellige mere eller 
mindre usædvanlige måder - »fandt et UFO¬ 
NYT på et loft«, »damen over for mig i bussen 


sad og læste UFO-NYT«, bare for at nævne et 
par eksempler. En anden grund til denne store 
»andet«-gruppe er, at der er en del, der har an¬ 
ført flere forskellige kontakt-måder, hvilket 
egentlig ikke var meningen. Her har min ud¬ 
formning af spørgeskemaet måske en del af 
skylden. 

Abonnenternes forhold 
til UFO-foredrag 

En anden ting vi undersøgte var, hvorvidt læ¬ 
serne har været til nogen UFO-foredrag. Her 
skal jeg straks gøre opmærksom på en slagsi¬ 
de, som en undersøgelse af denne slags altid 
vil have. Der vil naturligvis være en tendens til, 
at det er de forholdsvis mest aktive og interes¬ 
serede læsere der indsender udfyldte skemaer, 
ligesom der vil være en tendens til, at de sam¬ 
me mennesker har værettil forholdsvis flere fo¬ 
redrag end de mindre UFO-interesserede 
abonnenter. Dette betyder, at nedenstående tal 
skal tages med det forbehold, at de nok viser, 
at en lidt større del af abonnenterne har over¬ 
været foredrag, end det faktisk er tilfældet. 
Med en lidt mere faglig vending siger man, at 
det indkomne materiale ikke er absolut repræ¬ 
sentativt med hensyn til dette spørgsmål. 

Tabel 2 viser, hvor stor en del af læserne der 
har overværet UFO-foredrag, og hvor stor en 
del der slet ikke har været til noget UFO- 
foredrag. 


Tabel 2 


Hvorvidt abonnenten har 


værettil foredrag. 


Gruppe 

Procent 

Har overværet mindst 


1 foredrag . 

46,1 

Har ikke overværet 


foredrag . 

. 53,6 

Uoplyst. 

0,3 

Total. 

. 100,0 


Man kan se, at stort set hver anden ikke på 
noget tidspunkt har været til UFO-foredrag. Det 
er så en naturlig ting at spørge sig selv, hvorfor 
så mange ikke har været til foredrag. Dette 

spørgsmål er der vist noget om i Tabel 3. 53,6 
procent af læserne havde ikke været til fore¬ 
drag, og i Tabel 3 er angivet, hvad disse har an¬ 
ført som grund til dette. 


Tabel 3 

Hvad de abonnenter, 
der ikke har overværet 
foredrag, angiver som 
årsag til dette. 


Gruppe Procent 

Ingen foredrag tæt 

ved abonnenten. 63,1 

Ikke lyst til at gå 

til foredrag. 6,7 

Økonomiske årsager. 5,1 

Ingen transport¬ 
mulighed . 1,0 

Ikke tid til at gå 

til foredrag. 10,8 

Ingen orientering 

om foredrag. 4,6 

Andet . 17,9 

Total. 109,2 


Grunden til, at tallene i Tabel 3 summerer til 
over 100 procent er, at man til dette spørgsmål 
måtte give flere, forskellige svar. 

Af tabellen fremgår det, at langt den hyppig¬ 
ste årsag til ikke at have overværet noget UFO- 
foredrag er, at der simpelt hen ikke har været 
noget foredrag tæt nok ved abonnentens bo¬ 
pæl. Og at dette nok er tilfældet, kan ikke be¬ 
nægtes. For eksempel i Jylland er der meget 
langt (både i tid og i afstand) mellem offentlige 
foredrag om UFO-fænomenet. En af de måder 
hvormed SUFOI har forsøgt at bøde på dette, er 
ved at starte medlemsmøderne. Disse bliver 
forhåbentlig genoptaget denne vinter. 

Disse medlemsmøder er selvfølgelig ikke til¬ 
strækkelige, men også her kan læserne selv 
hjælpe på situationen. Kontakt jeres lokale for¬ 
eninger, og bed dem om at arrangere et UFO- 
foredrag. De kan som regel få fat i en fore¬ 
dragsholder ved at kontakte SUFOI. Denne 
fremgangsmåde har mange gange givet resul¬ 
tater i form af mindre, lokale UFO-foredrag i di¬ 
verse foreninger. 


Abonnenternes ønsker om 
at være mere aktive 

I spørgeskemaet spurgte vi blandt andet om 
læsernes ønsker med hensyn til at komme til 
UFO-møder og deres ønsker med hensyn til at 
være mere aktive i SUFOI end de er nu. Igen 
skal vi regne med, at det indkomne materiale 
ikke er absolut repræsentativt, men det giver 
dog alligevel et ganske godt billede af abon¬ 
nenternes forhold til disse spørgsmål. 

Tabel 4 viser, hvor stor en procentdel af læ¬ 
serne der i de indsendte besvarelser angav, at 
de ønsker at deltage i lokale UFO-møder. På 
grund af spørgeskemaets formulering med 
hensyn til dette spørgsmål var der desværre 
enkelte, der havde misforstået, hvad der egent¬ 
lig blev spurgt om. De troede, at der blev 
spurgt, om de ønskede at møde nogle reelle 
UFOer på deres egn, men det var jo faktisk ikke 
det, spørgsmålet gik på. Dette skulle imidlertid 
ikke forstyrre det totale billede væsentligt. 


Tabel 4 

Hvorvidt abonnenten er 
interesseret i UFO-møder. 


Gruppe Procent 

Interesseret i UFO- 

møder. 81,2 

Ikke interesseret i 

UFO-møder . 2,1 

Ved ikke . 11,3 

Andet . 2,9 

Uoplyst. 2,4 

Total. 100,0 


Som det ses i Tabel 4, er langt de fleste inter¬ 
esserede i at deltage i UFO-møder på deres 
egn. Selv om vi antager, at tallet 81,2 procent er 
lidt for højt, betyder det alligevel, at der rundt 
om i landet sidder hundredevis af personer 
med et ønske om at begynde på nogle UFO- 
møder i en gruppe. Hvad en del af læserne må¬ 
ske ikke ved er, at der faktisk rundt om i landet 
allerede findes sådanne grupper, der jævnligt 
mødes for at diskutere aktuelle problemer i 
UFO-sagen! Det er slet ikke utænkeligt, at der 
også findes en sådan gruppe i dit område! Hvis 

du ønsker at undersøge dette, kan du eventuelt 
kontakte den nærmeste områdeleder (adresser 
forrest i bladet). Han vil kunne oplyse dig om, 
hvor den nærmeste UFO-gruppe befinder sig. 
Er der ikke lige nogen gruppe i nærheden, vil 
der måske ved sådanne henvendelser kunne 
skabes basis for oprettelsen af nogle nye grup¬ 
per. 

En del af læserne ønsker ikke bare at komme 
til UFO-møder, men ønsker også at komme til 
at arbejde mere aktivt inden for SUFOI. Tabel 5 
viser forholdene omkring dette spørgsmål. 


Tabel 5 


Hvorvidt abonnenten ønsker 


at være mere aktiv i SUFOI. 


Gruppe 

Procent 

Ønsker at være mere 


aktiv. 

38,6 

Ønsker ikke atvære 


mere aktiv. 

28,7 

Ved ikke . 

26,0 

Andet . 

4,6 

Uoplyst. 

2,1 

Total. 

... 100,0 


Nogle af de læsere, der svarede, at de gerne 
vil arbejde lidt mere aktivt, spurgte også, hvor¬ 
dan de kan komme til at deltage i det aktive ar¬ 
bejde. Selv om det er meget svært at give nogle 
generelle oplysninger om dette, vil jeg alligevel 
her komme med nogle ideer. 

En god måde at starte på, er ved at deltage i 
de lokale UFO-grupper, som jeg lige har nævnt. 
Og hvis en sådan ikke findes, kan man sørge 
for, at en gruppe bliver oprettet. Her er det som 
sagt vigtigt at kontakte områdelederne. Man 
kan også blive medlem af vores alarmkæde. 
Dette er en telefonkæde med det formål at få 
varslet medlemmerne, når der indløber en 
UFO-alarm. Det skal dog siges, at det at være 
med i alarmkæden stiller store krav til ens tål¬ 
modighed. Hvis man ønsker at blive medlem af 
alarmkæden, kan man henvende sig til SUFOIs 
Alarmcentral (adresse som sædvanlig forrest i 
bladet). 

Hvis man mener, at man besidder specielle 


egenskaber (f. eks. kan oversætte til eller fra 
fremmedsprog), eller har specielle muligheder 
(f. eks. adgang til specielle maskiner eller spe¬ 
cielle oplysninger, der vil kunne hjælpe os), kan 
man til enhver tid henvende sig til os. I princip¬ 
pet kan man henvende sig til alle i SUFOIs re¬ 
præsentantskab, men især vil man kunne hen¬ 
vende sig til vores Informationsafdeling. 

Og endelig, og dette er det vigtigste, kan man 
sætte sig grundigt ind i UFO-sagen gennem 
tidsskrifter, bøger og andre materialer. Dette 
kan så f. eks. danne grundlaget for at skrive 
mindre artikler til UFO-NYT (SUFOI modtager 
altid gerne skriftlige bidrag fra læserne til UFO¬ 
NYT). Det har faktisk vist sig, at denne udvik¬ 
ling med at sætte sig ind i emnet og at starte 
selvstændige initiativer som regel har ført til en 
kontakt til os. Så er man derefter mange gange 
blevet draget mere og mere ind i det aktive ar¬ 
bejde i SUFOI. 

Holdninger til liv i universet 

Tabellerne 6 og 7 fortæller noget om besva- 
rernes holdninger til spørgsmålet om liv andre 
steder i universet. Tabel 6 viser, hvor stor en 
procentdel af abonnenterne der tror, at der ek¬ 
sisterer liv under en eller anden form ude i uni¬ 
verset. 


Tabel 6 


Hvorvidt abonnenten tror 


på liv under nogen form 


andre steder i universet. 


Gruppe 

Procent 

Tror på liv i 


universet. 

85,3 

Tror ikke på liv i 


universet. 

8,0 

Ved ikke . 

4,3 

Andet . 

0,5 

Uoplyst. 

1,9 

Total. 

. 100,0 


Som det ses, mener over 80 procent af vores 
læsere, at der findes liv andre steder i univer¬ 
set. Det kunne så være spændende at se, hvor 
mange der tror på, at der findes intelligent liv 
andre steder i universet - det kunne jo tænkes, 

at der fandtes lavere livsformer som f. eks. bak¬ 
terieformer andre steder, men at der ikke fand¬ 
tes intelligente livsformer. Man kan i Tabel 7 se, 
hvor mange der mener, at der findes intelligent 
liv. 


Tabel 7 

Hvorvidt abonnenten tror 
på intelligent liv under 
nogen form andre steder 
i universet. 


Gruppe Procent 

Tror på intelligent 

liv. 88,2 

Tror ikke på 

intelligent liv. 5,6 

Ved ikke . 4,8 

Andet . 0,8 

Uoplyst. 0,5 

Total. 100,0 


Man lægger mærke til, at der kun er ganske 
få procent forskel på, hvor mange der tror på 
liv, og hvor mange der tror på intelligent liv. 
Dette betyder, at praktisk talt ingen har svaret, 
at de godt nok tror på liv under en eller anden 
form ude i universet, men at de ikke tror på, at 
der findes såkaldt intelligent liv. Alle har ment, 
at kunne der findes liv, må der også kunne fin¬ 
des tænkende eller intelligente væsener. 

Hypoteser til forklaring 
af UFO-fænomenerne 

Efter min mening er et af de mest spændende 
aspekter ved »Læserundersøgelsen 1978«, 
hvad læserne betragter som mulige forklarin¬ 
ger af UFO-fænomenet. 

På spørgsmålet om mulige hypoteser til for¬ 
klaring af UFO-fænomenerne måtte abonnen¬ 
terne selvfølgelig komme med flere, forskellige 
svar, og det var der mange der benyttede sig af. 
Dette er grunden til, at tallene i Tabel 8 summe¬ 
rer sig til langt over 100 procent. Det viste sig 
nemlig, at læserne i gennemsnit angav 2,2 for¬ 
skellige hypoteser. 

Tabel 8 viser, hvordan besvarelserne forde¬ 
ler sig over de forskellige forklaringer. 


Tabel 8 

Hvilke hypoteser abonnenten 
finder rimelige til 
forklaring af en del af 
UFO-fænomenet. 


Gruppe Procent 

Rumrejsende fra 

universet. 89,8 

Tidsrejsende fra 

fortid/fremtid. 38,1 

Nogle former for rumdyr. 6,4 

Rejsende fra et andet 

jordisk plan. 33,8 

Fup, svindel eller 

misfortolkninger. 12,6 

Våben udviklet af en 

stormagt. 3,8 

Udviklet af multi¬ 
nationalt selskab. 0,8 

Udviklet af flygtede 

nazister. 0,0 

Et for os ukendt 

naturfænomen. 29,8 

Fra en anden verden 

eller univers. 2,1 

Psykologisk fænomen . 1,9 

Projektion fra 

universet. 0,5 

UFOerne er engle, 

djævle m.v. 0,5 

Har ingen anelse. 1,1 

Andet .. 3,2 

Total. 224,4 


Som ventet var hypotesen om rumrejsende 
fra universet den hypotese, de fleste havde an¬ 
givet i deres besvarelse. Ca. 90 procent mener, 
at »rumskibs-hypotesen« er en rimelig forkla¬ 
ring på nogle af UFO-observationerne. 

Selv om rumskibs-hypotesen tilsyneladende 
har en temmelig stor tilslutning, er der dog og¬ 
så enkelte af de andre forklaringer, som læser¬ 
ne finder rimelige. For eksempel mener ca. 38 
procent, at der kan være tale om tidsrejsende 
fra fortiden eller fremtiden, ca. 34 procent me¬ 
ner, at det kan være rejsende fra et andet jor¬ 
disk plan, og ca. 30 procent mener der kan væ¬ 
re tale om et ukendt naturfænomen. 

Afslutning 

Ganske vist har jeg i indledningen proklameret, 
at »Læserundersøgelsen 1978« hermed er slut, 
men det betyder kun »slut« i den forstand, at de 
umiddelbare undersøgelser og analyser er til¬ 
endebragt og resultaterne bragt i denne arti¬ 
kel. Selvfølgelig vil selve læserundersøgelsens 
resultater ikke blot blive arkiveret i en skuffe og 
dermed glemt. Analyserne vil derimod danne 
grundlaget for SUFOIs videre arbejde, både 
med hensyn til UFO-NYT og med hensyn til de 
mere direkte kommunikationsmuligheder til 
medlemmerne. 

Måske vil SUFOIs medlemmer ikke på kort 


sigt kunne opdage nogen ændring i vores akti¬ 
viteter, og det skyldes, at sådanne ændringer 
ikke gennemføres fra dag til dag. Samtidig er 
vores aktiviteter jo også påvirket af en del an¬ 
dre faktorer end blot de umiddelbare læser¬ 
reaktioner (f. eks. økonomiske). 

På langt sigt vil »Læserundersøgelsen 1978« 
dog ganske klart have en indflydelse på SU¬ 
FOIs aktiviteter. Læserne har altså gennem ind¬ 
sendelsen af en besvarelse til læserunder¬ 
søgelsen været med til at gøre Skandinavisk 
UFO Information til en bedre organisation og 
har været med til at forbedre vores aktiviteter. 

Per Andersen 



HVOR BLEV DE AF? 

Med hensyn til De danske rapporter for denne gang har jeg desværre en meget kedelig meddelel¬ 
se til Dem. I vores behandlingsrunde for de rapporter, SUFOI modtager fra vidner rundt omkring i 
landet, er der desværre sket det, at de rapporter, der skulle have været med i dette nummer af 
UFO-NYT, er forsvundet på vejen hen til mig i postvæsenets »jungle«. Det skulle normalt ikke være 
noget uløseligt problem, men det har endnu ikke været muligt at fremskaffe det manglende brev. 

I stedet har jeg arbejdet på en lidt ældre sag, som de »gamle« abonnenter på UFO-NYT måske 
kan mindes lidt om. Alligevel har jeg besluttet at tage den med, da den ikke er så almindelig for 
danske forhold på UFO-fronten; vi er jo ikke så forvænte med »Nærkontakter af 3. grad«. Nok om 
det; her er den: 


UFOnauter omringer bil 
- en klassiker 

Den 27. april 1960 kl. ca. 03,00 kommer hr. AN 
kørende i sin bil (Opel Rekord varevogn, år¬ 
gang 1953) på landevejen mellem Slagelse og 
Næstved. Ca. 11 km syd for Slagelse passerer 
han godset »Gyldenholm«. Farten er ca. 60 
km/t. Luften er let diset og vinden svag. Obser¬ 
vatøren fortæller, at han havde fornemmelsen 
af, at et eller andet iagttog ham. 

Efter atvære kommet fri af den skov, der om¬ 


giver godsets hovedbygning, ser han mod syd¬ 
vest i ca. 20° højde en stærkt lysende, hvidlig 
ring, der nærmer sig med stor hastighed. I lø¬ 
bet af 3-4 sekunder har ringen bevæget sig 
mod bilen og standser brat i kort afstand fra 
denne. Bilens tændingsanlæg og lys afbrydes 
pludselig. Da observatøren mærker, at moto¬ 
ren ikke trækker, kobler han ud, kører ind til 
højre vejside og bremser bilen. Den stopper i 
en afstand af ca. 6 meter fra objektet. 

Observatøren ser nu, at det drejer sig om en 
genstand, hvis størrelse anslås til ca. 9x6 meter 
(bredde/højde). Formen er noget i retning af to 

skåle lagt mod hinanden med et bredt lysende 
bånd ca. tværs over midten foruden en smalle¬ 
re stribe eller spalte ovenpå. Allerøverst, på no¬ 
get der lignede en lille overbygning, løber en 
smal, fluoriscerende stribe tværs over. Forne¬ 
den fordeler sig tre runde, lysende pletter, som 
observatøren mener er koøjer (se iøvrigt skit¬ 
sen). Objektet lyser grå-grønt. 

Medens observatøren betragter objektet, der 
holder sig svævende ca. 3 meter over jorden, 
glider tre teleskopstøtteben ud af skålformede 
fordybninger på undersiden af objektet. Endnu 
før de når jorden, glider endvidere et tykt, cylin¬ 
drisk rør ned mod jorden. Røret stopper et 
stykke over jorden, og forneden på røret viser 
der sig nu en firkantet åbning. 

Observatøren føler sig ikke angst, men må¬ 
ske nærmere en smule apatisk. Han tænker på 
at forlade bilen, men beslutter i det samme at 
blive siddende, idet 4 personer, én efter én, 
kommer ud af åbningen. De bevæger sig hen 



mod bilen med langsomme, graciøse bevægel¬ 
ser, nærmest som frømænd der går på hav¬ 
bunden. De fire personer er iført grønligt skin¬ 
nende dragter, hvorpå der foran ses tre mørke, 

lodrette striber, af hvilke den midterste er den 
længste. Endnu medens de fire bevægede sig 
hen imod bilen, glider et tykt kabel ud af objek¬ 
tets underdel i retning mod bilen. Kablet stop¬ 
per ca. 2 meter fra bilens højre vindue. Nær¬ 
mest bilen ender kablet med en firkantet 
skærm, hvori der ses en rund, hvid, lysende lin¬ 
se. Skærmen holdes af kablet i knap en meters 
højde. I mellemtiden har de fire personer for¬ 
delt sig omkring bilen, de to ved bilens venstre 
dør. I hænderne har de alle noget, der ligner en 
stavlygte, som de sætter ind mod bilen flere 
steder. 

Observatøren beskriver personerne som lig¬ 
nende almindelige mennesker, dog var de kun 
ca. 90 cm høje. Deres ansigter lignede vore, 
men syntes at være noget fladtrykte. De bevæ¬ 
gede munden, som om de talte, men der hørtes 
ingen lyde. Derfor er alt stille under observatio¬ 
nen, bortset fra en svag summen som fra et 
højspændingsnet. 

Kort efter forsvandt de fire personer tilbage 
til og ind i fartøjet, åbningen lukkedes, kablet 
blev trukket tilbage i objektet, og til sidst blev 
støttebenene trukket op. Under en meget stærk 
lyseffekt hævede objektet sig derefter med en 
kolossal hastighed og forsvandt i samme ret¬ 
ning, som det kom fra. Det var uden for syns¬ 
vidde i løbet af få sekunder. Et øjeblik efter blev 
observatøren atter nærværende, idet tæn¬ 
dingslampen begyndte at lyse. Nu steg obser¬ 
vatøren ud af bilen og bemærkede straks en 
ejendommelig lugt, som han ikke kunne identi¬ 
ficere. Da han prøvede at sætte hånden ned 
i de knytnævedybe mærker fra teleskop¬ 
benene, mærkede han en stærk hede. 

Observationens længde anslås til ca. 4 mi¬ 
nutter, idet observatørens armbåndsur, som el¬ 
lers gik helt nøjagtigt, senere viste sig at gå 4 
minutter bagefter. Det var sandsynligvis gået i 
stå samtidig med bilen. Da observatøren for¬ 
søgte at starte bilen bagefter, virkede den 
straks. 

I årene efter observationen har observatøren 
lagt mærke til, at på det sted, hvor observatio¬ 
nen fandt sted, har der været en plet, hvor ve¬ 
getationen først kom i gang lidt efter lidt. Dette 
har ikke været nguligt at efterprøve så lang tid 
efter observationen; der findes nogle få bare 
pletter på stedet, men det kan ligeså godt skyl¬ 
des andre forhold som landingen. 

Rapporten er udarbejdet i løbet af året 1966 
og signeret af observatøren den 11. november. 


Observatøren er håndværker fra Midtsjælland. 
Det er vore medarbejderes indtryk, at AN er 
nøgtern, og at han har haft en oplevelse. Grun¬ 
den til, at rapporten er så gammel, er, at AN ik¬ 
ke har omtalt den for ret mange mennesker. 
Han ønsker også fuldstændig anonymitet. 

Den skitse, der er vist, er opbygget med hans 
råd og vejledning og må siges at være tilnær¬ 
melsesvis korrekt ifølge hans beskrivelse. Man 
har gjort meget ud af at få facon og mål til at 
være så korrekte som muligt. 

Ja, det var så beretningen, og til det vil jeg lige 
knytte den lille kommentar, at det faktisk var 
ved en tilfældighed, SUFOI kom i besiddelse af 
denne gode rapport. Var denne tilfældighed ik¬ 
ke indtruffet, havde rapportøren holdt oplevel¬ 
sen for sig selv. Og nu kunne vi i SUFOIs rap¬ 
portcentral godt lide at vide: HVOR mange af 
den slags oplevelser ligger der i baghovedet 
hos nogle mennesker her i landet? Jeg vil i den 
forbindelse igen nævne vores totale tavshed 
med navne og personlige data til tredje mand 
og så opfordre disse mennesker til at kontakte 
os. 

Til slut vil jeg sige, at hvis/når vi får brevet med 
de savnede rapporter igen vil de selvfølgelig blive 
bragt her i bladet. 

Henrik Pedersen 


SE HER! 

SUFOIs EGEN DETEKTOR 

- den, der blev vist og udførligt omtalt ved 
kongressen i Lyngby - er nu så vidt i de 
afsluttende prøver, at vi kan begynde at 
levere til januar 1979. Desværre kan vi 
endnu ikke sige den helt nøjagtige pris, 
men vi kan love, at den til medlemmer ik¬ 
ke vil overskride kr. 200 Incl. moms. 

Af produktionshensyn er vi interessere¬ 
de i forudbestillinger - en del har allerede 
bestilt - men er De interesseret, så reser¬ 
ver venligst et eksemplar NU (selvfølgelig 
uden forbindende) ved at sende et kort til 
SUFOIs Ekspedition. 

FOTA 

FOT A-orientering 


Under vor omtale af arbejdet på detektoren (se 
UFO-NYT nr. 3 og 4/78) blev spørgsmålet om 
kompromisløsninger nævnt. Et af de kildne 
punkter er forholdet mellem stor følsomhed og 
de mange uønskede støjkilder. Ved opbygning 
af en sporingsstation er det derfor af største 
vigtighed at få denne anbragt så fjernt fra disse 
generende felter som muligt. Magnetisk Obser¬ 
vatorium i Rude skov har f. eks. store proble¬ 
mer med forstyrrelser fra den nærliggende S- 
bane - på satellitsporingsstationen tæt ved har 
man endda bygget masten til parabolantennen 
af rustfrit stål for ikke at genere magnetmålin¬ 
gerne! 

FOTA er i den heldige situation at kunne an¬ 
vende ca. 20.000 kvadratmeter mark/mose 
fjernt fra alfarvej - der er ca. 2 km til den nær¬ 
meste højspændingsmast, 1 5 km til hver af de 
nærmeste større byer - Næstved og Præstø - 
kun et par små husmandssteder ligger indenfor 
en radius af ca. 300 m. 

På denne plet sydsjællandsk idyl har vi ind¬ 
ledt den første primitive opbygning af en spo¬ 
ringsstation - »primitiv« kan sættes i relation til 
de sparsomme økonomiske midler - vi er i 
hvert fald i gang. 


UFOer, der forårsager »kompasforvirring«, 
motorstop og magnetisering af jerngenstande, 
retfærdiggør vor interesse for måling på mag¬ 
netfeltet - andre rapporteret med lydfænome¬ 
ner (summen, hvislen e.t.c.) vender vor interes¬ 
se mod dette punkt. Når lyset på et køretøj for¬ 
svinder, er det da fordi batteriet påvirkes af 
UFOet? Disse punkter er de første vi vil forsøge 
at få svar på af sporingsstationen. Hosstående 
principdiagram skal bidragetil at fortælle hvor¬ 
dan vi forsøger. 

En følsom elektronisk detektor A registrerer 
en svag ændring i magnetfeltet - også hvis det¬ 
te er pulserende. I dektoren er der indbygget 
en tidsenhed og en kontakt, således at et felt, 
der påvirker detektoren, starter det efterfølgen¬ 
de udstyr og lader dette køre i ca. 30 sek. I hvi¬ 
lestilling er det således kun detektoren der bru¬ 
ger strøm - en faktor der ved batteridrift spiller 
en ikke uvæsentlig rolle. B er en følsom 
mikrofonforstærker, C en lille krystalstyret VHF 
sender - frekvensmoduleret - med en 
udgangseffekt på kun 2V2 mW. D er »El¬ 
værket«, bestående af vindgenerator, regule¬ 
ringsenhed, akkumulator og spændingsstabi¬ 
lisering. E er en enhed, der føler, om akkumula- 


d p or/ng-ssfation , prtnc ip diagra/r? -senderne de 


Detektor Senater Ant. 

torspændingen er til stede. Svigter den, regi¬ 
strerer E det og skifter automatisk til drift på 
tørbatterier. 

Detektor, mikrofonforstærker og sender ind¬ 
bygges (det er tilladt at trække på smilebåndet) 
- i en gammel fryseboks! Denne er imidlertid 
udmærket til formålet: rustfri stålkasse - god 
termisk isolation - regntæt - rummelig og der¬ 
med servicevenlig, kort sagt - en komplet en¬ 
hed, der uden nogen form for bygningsværk 
kan stå på åben mark i al slags vejr. Skulle een 
eller anden pilfinger prøve på at flytte eller åbne 
den, vil den (også selv om vedkommende har 
pillet antennen af) melde det øjeblikkelig til 
modtagestationen. 

Vindgenerator og reguleringsenhed anbrin¬ 
ges et stykke væk for ikke at genere. Skulle for¬ 
bindelsen til stationen svigte, vil denne dog væ¬ 
re i stand til at fortsætte på tørbatterier i mindst 
en uge. 

Modtagesiden består foreløbig af en ældre 
VHF-station, (tidligere dyrlægestation). Denne 
er udstyret med et relæ, der reagerer på et ind¬ 
kommende signal - herved aktiveres skriver og 
båndoptager. 

Hvis et UFO - der opfylder vore forventninger 
om ændringer i magnetfeltet - skulle passere, 
håber vi at kunne uddrage følgende informatio¬ 
ner: 

1 .En feltændring har fundet sted - dette er jo 
en nødvendighed for at starte hele proces¬ 
sen - lynnedslag eller en evt. pilfinger kan 
være medvirkende - følgende vil dog afsløre 
dette. 

2. Karakteren af feltet vil kunne aflæses af skri¬ 
vestrimmelen - om det er homogent eller 
pulserende (en relativ langsom frekvens vil 
kunne aflæses på strimmelen, en hurtigere 
på båndet) - om det kun er en kortvarig im¬ 
puls - samt lidt om den relative intensitet. 

3. Tilstedeværelse af lyd indenfor det hørbare 
område bliver registreret på båndoptage¬ 
ren; herfra vil den senere kunne analyseres. 
(En person, der har aktiveret stationen, skal 
være meget, meget stille for ikke at afsløre 
sig selv!) Hvis f. eks. et lynnedslag starter 
hele forløbet, vil tidsafstanden mellem ud¬ 
slaget på skriveren og »braget« på båndet 
kunne fortælle noget om selve afstanden til 
lynet. 

4. Akkumulatorsvigt vil - under en aktivitetscy¬ 
klus - tilkendegive sig ved et ganske kortva¬ 
rigt udfald samt en række korte impulser. 


5. Feltændringer, der vedvarer ud over 30 sek., 
forårsager øjeblikkelig genstart af stationen. 

6. Fjernalarm til et antal observatører kan uden 
vanskelighed tilføjes. Samme relæ, der star¬ 
ter skriver og båndoptager, kan anvendes til 
at starte en basissender (evt. med toneop¬ 
kald) - herved kan de pågældende observa¬ 
tører alarmeres lige så hurtigt og effektivt, 
som hvis de havde en lokal detektoralarm 
stående. Rigtigt udnyttet vil dette kunne give 
visuelle iagttagelser til støtte for målingerne. 

Ovenstående er ikke længere kun fantasi. 
Detektor, mikrofonforstærker og sender er 
bygget sammen til en enhed - den er testet »på 
bordet«, klar til at montere i boksen. Modtager, 
skriver og båndoptager er i orden, men må så 
midlertidigt fritages for anden praktisk tjeneste 
- vindgeneratoren er i arbejde; selv uden den 
vil stationen dog kunne fungere mindst en uge 
på 2 stk. 4,5 v batterier. 

Ansøgning om en mindre dispensation er 
sendt til P&T - licensbestemmelserne kræver, 
at en station i begyndelsen og slutningen af 
hver udsendelse sender sit kaldesignal - da vi 
imidlertid meget let kan komme ud for kun at få 
informationer i nogle få sekunder, risikerer vi, 
at disse kostbare sekunder er gået, inden sen¬ 
deren får »duttet« sit kaldesignal. 

Dette er som sagt den første spæde begyn¬ 
delse - den har været mulig at realisere uden 
alt for store indhug på økonomien - hen ad ve¬ 
jen håber vi så at kunne udvide med adskilligt 
mere registreringsudstyr, f. eks. til måling af 
mikrobølgestråling, infrarød stråling e.t.c. - 
men det koster! 

Er der forresten nogen, der har en skriver for 
meget? 

B.Aa. 


Sidste: Fota har fra og med oktober ind¬ 
ledt teknisk samarbejde med Niels Sarnov 
i Kolding. Niels har gennem flere år be¬ 
skæftiget sig med opbygning af sporings¬ 
station med automatisk fotografering. På 
et kommende møde vil vi forsøge at »stik¬ 
ke nogle retningslinier ud« for opbygnin¬ 
gen af hele fem sporingsstationer på en li¬ 
ge linie fra Esbjerg til Næstved. - Men her¬ 
om senere. 

Viita-sagen - en enkelt gang endnu... 


I UFO-NYT nr. 4 1978 side 161-165 prøver Ole 
Henningsen at give svar på et spørgsmål om 
den såkaldte Viita-sag, efter at en læser fra Sil¬ 
keborg tidligere havde bedt om en forklaring. 
Da den af Ole Henningsen givne forklaring gi¬ 
ver et skævt billede af visse forhold denne og 
andre sager vedrørende, skal jeg føje dette til: 

Der er for IGAP ingen tvivl om, at SUFOI afvi¬ 
ste Viita-sa9en på forhånd. IGAP tager sig nor¬ 
malt ikke af undersøgelser, men da SUFOI helt 
klart ikke ville have med sagen at gøre, tog vi 
den, alene for at afværge en ny uoverskuelig 
»UFO-sag«. At SUFOI havde uheld med negati¬ 
verne er en helt ny forklaring, og lyder den ikke 
lidt søgt al den stund, at der kunne have været 
lavet et nyt sæt INDEN negativerne blev retur¬ 
neret? 

Det er kedeligt, at Ole Henningsen benytter 
fremsendelsen af dette sobre spørgsmål fra læ¬ 
seren til at drage Adamski og undertegnede ind 
i sagen på en polemiserende måde, det er ikke 
fair. 

Med hensyn til hr. Spaulding så må jeg oply¬ 
se, at jeg ikke kendte ham på det tidspunkt, da 
han, iøvrigt uden IGAPs medvirken, undersøgte 
Viita billederne. Da han optrådte som ekspert 
med et vist navn, tillagde jeg naturligvis hans 
konklusion en vis betydning, specielt naturlig¬ 
vis fordi den understregede, hvad vi også hav¬ 
de fundet ud af - blot på anden måde. 

Jeg er stadig af den mening, at Spauldings 
analyse er brugbar for så vidt som det drejer 
sig om jordiske objekter, men flere af hans 
analyser viser, at metoden ikke er anvendelig 
overfor objekter som ikke stammer fra jorden. 
Derfor min reaktion overfor ham i Acapulco, og 
det bør ikke kædes sammen med Viita sagen. 

I Acapulco skete der, som man kan læse i vo¬ 
re rapporter derfra, det, at Spaulding fremlag- 
de »beviser« for, at det Adamski foto, hvor vi 
ser rumskibet fra siden, er svindel. MEN, han 
kom ikke til samme resultat med det Adamski 
foto, hvor vi ser rumskibet fra bunden. Konklu¬ 
sionen må derfor være, at det ene er »bevist« at 


være falsk, medens det andet ikke er det. Mere 
er der så vist ikke at sige om det. 

Det glæder mig naturligvis, at SUFOI, selv om 
Ole Henningsen er svært skeptisk over IGAPs 
dom over Viita, synes, at det er svært at tro på 
Viitas mange beretninger. Det ville da mildest 
talt have været fantastisk, hvis SUFOI havde 
troet på Viita - SUFOI har jo efterhånden place¬ 
ret sig sådan i UFO-sagen, at mange har det 
indtryk, at SUFOI gør alt for at afkræfte de fore¬ 
liggende rapporter, så der kun bliver rene UFO- 
er tilbage. Og Viitas billeder viser jo ikke lige¬ 
frem UFOer. 

Hvis det ærgrer SUFOI, at Viitas billeder har 
fået den store udbredelse, så må jeg sige, at 
det ærgrer IGAP mindst lige så meget. 

Jeg ved ikke, om SUFOI benytter enhver lej¬ 
lighed til at tilskrive personer og organisationer 
som fortsat plejer Viita sagen, for at fortælle 
dem, at IGAP har konkluderet, at Viita sagen er 
fup? Ellers var det måske en ide at gøre det fra 
nu af. 

For at der ikke skal være nogen tvivl blandt 
SUFOIs læsere, så kan jeg oplyse, at IGAP til¬ 
sendte ALLE, overalt i verden som havde fået 
tilsendt den engelske udgave af »UFOer over 
Odense«, en meddelelse om resultatet af vor 
toårige undersøgelse af Viita. Vi gjorde i denne 
meddelelse opmærksom på, at der ikke ville 
blive udsendt et større værk på engelsk, men at 
der ville komme til at foreligge en detailleret re¬ 
degørelse på dansk. 

Dog er IGAP gået så langt, at vi hver eneste 
gang, der er blevet bragt Viita billeder et eller 
andet sted i verden, har skrevet til de pågæl¬ 
dende og gjort opmærksom på, hvad vi har 
fundet ud af. 

MEN! Kære læsere - det er slet ikke sandhe¬ 
den mange UFOIoger søger, det er sensatio¬ 
nen. Man kan meddele og meddele og medde¬ 
le, og alligevel kører sådanne grupper frem helt 
efter deres eget hoved - man får ikke en gang 
svar, når man skriver for at rette en fejl. Sådan 
er det bare i Viita sagen som i andre sager, og 

det er de betingelser, vi må leve under. 

Også i modsatte retning foregår disse uhyrli¬ 
ge ting - tænk blot på Adamski. Selv om der er 
foretaget et utal af bevisende korrektioner til 
personer, organisationer og til pressen, så ser 
man fortsat, at der køres frem med de to gam¬ 
melkendte postulater: 

1. Adamskis fotografi af en flyvende tallerken, 
er et fotografi af en gadelygte i Berlin. 

2. Adamskis fotografi af en flyvende tallerken, 
er et fotografi af låget af en ølkøler i en bar i 
England. 

Vi forlanger ikke, at SUFOIs læsere skal har¬ 
mes over det, men der må alligevel være lige 
ret på begge sider af gærdet, ellers snakker vi 
ikke UFO-sag, så snakker vi politik. 

H. C. Petersen 

Kommentar til H. C. Petersens 
læserbrev til UFO-NYT: 

Når jeg i artiklen om Jorma Viita i UFO-NYT nr. 
4/1978 skriver, at vi i SUFOI havde et uheld 
med de kopier af Viitas fotografier, vi havde få¬ 
et fremstillet, så er der naturligvis en grund til 
det. 

Denne grund er da også den mest nærlig¬ 
gende: Det er nemlig korrekt, hvad jeg skrev! At 
uheldet først blev erkendt hos os, efter at nega¬ 
tiverne var returneret til Jorma Viita, er kun be¬ 
klageligt. Men ikke desto mindre stadig væk en 
kendsgerning. 

Vi fik ikke lov til senere at låne Viitas negati¬ 
ver, måske fordi H. C. Petersen på dette tids¬ 
punkt var inde i billedet. 

Postulatet om, at SUFOI på forhånd skulle 
have afvist sagen, er helt absurd. Og det bliver 
ikke mere sandt af nu igen at blive gentaget af 
H. C. Petersen. 

Der skal dog ikke være tvivl om, at vi på det 
foreliggende grundlag er enige med H. C. Pe¬ 
tersen i bedømmelsen af Viita-sagen: Ingen af 
os tror på Jorma Viitas beretninger og på hans 
fotografier. 

Derfor er der også en særdeles glædelig 
oplysning i H. C. Petersens læserbrev. Nemlig 
at IGAP skriver til alle de mennesker, der ver¬ 
den overstadig væk publicerer Viitas fotografi¬ 
er, for at fortælle om konklusionen på undersø¬ 
gelserne. Dette effektive arbejde, som er helt i 
SUFOIs ånd, er der vel så ingen grund til at SU¬ 
FOI også skulle begynde på. Det ville nok ska¬ 
be forvirring rundt omkring. 


At Spauldings computerteknik til analyse af 
formodede UFO-fotografier ikke er anvendelig 
over for objekter, der ikke stammer fra jorden, 
er en konklusion, der foreløbig helt må stå for 
H. C. Petersens egen regning. 

Ingen, der har sat sig ind i problemstillinger¬ 
ne omkring Adamskis fotografier, tror forment¬ 
lig for alvor på, at disse fotos viser enten en ga¬ 
delygte fra Berlin eller låget af en ølkøler fra 
England. Men hvad Adamskis fotografier så vi¬ 
ser, se det er en ganske anden sag. 

I den forbindelse kan det i øvrigt nævnes, at 
INGEN af Adamski s fotografier optræder på den 
liste over ægte UFO-fotos, som er udsendt af 
Spaulding fra Ground Saucer Watch. 

Tak for læserbrevet. Det er en glimrende 
ting, at vi med mellemrum kan komme til orde 
med væsentlige spørgsmål i hinandens så for¬ 
skelligartede UFO-tidsskrifter til forhåbentlig 
gavn for de respektive læsere. 

Ole Henningsen 


Glæd Dem 
til UFO-NYT 1979! 

Vi kan allerede nu love mange gode 
artikler, bl. a. om UMMO-sagen - FNs 
holdning - UFO-rapporter fra USSR og 
Japan i øst til USA og Argentina i vest - 
positiv holdning blandt militære chefer - 
nyt fra rumforskningen og meget mere - 
foruden naturligvis 2. del af artiklen »Ind¬ 
samling og bearbejdning af UFO-data«, 
som desværre har måttet udskydes til nr. 
1/79. 

Trods moms- og prisforhøjelser på næ¬ 
sten alle områder fastholder vi i 1979 
abonnementsprisen: 

kunkr.65,- 

for hele 240-280 sider med masser af illu¬ 
strationer. 

Tak for Deres 
abonnements-indbetaling 
- De støtter den 
seriøse UFO-forskning. 

Radionyt fra Mars... 

En af vore radioamatører har netop opsnappet følgende radiomeddelelse, som vi bringer i 
oversættelse fra marsisk. For at lette forståelsen er nogle udtryk erstattet med tilsvarende 
jordiske: 


... knas, knitter (radiostøj).og herhjemme: 

Direktøren for Mars ' videnskabernes Aka¬ 
demi har netop udsendt en pressemeddelelse i 
anledning af den megen omtale af såkaldte 
ikke-marsiske satellitter i kredsløb om vor pla¬ 
net, og den nyopdukkede historie om at der for 
godt et (mars)år siden skulle være landet frem¬ 
mede rumskibe i to af vore ubeboede militære 
forsøgsområder, i Chryse Planitia området og 
ved Utopia, nord-øst for Ceropia. Vedvarende 
rygter vil endda vide at nogle såkaldte »store 
hvide jordmænd« fra disse rumskibe skulle be¬ 
finde sig i en fryseboks på Wryft-Pattrofsk luft¬ 
basen. Talsmænd for luftvåbenet afviser dette 
som pure opspind. 

Direktør Xpagryf udtaler: 

I århundreder har planeten Jorden været kendt 
som et af de mest interessante objekter på vor 
himmel. Jorden ses til tider som morgen¬ 
stjerne, og til tider som aftenstjerne, og den 
kommer aldrig så højt på himlen, at vi kan 
observere den under bedst mulige forhold. 

Imidlertid er det ikke vor atmosfære, men 
Jordens egen, som er den største hindring for 
gode observationer. Ofte er store dele af 
Jorden dækket af skyer, som forhindrer os i at 
se overfladen. 

Når vi kan observere jordoverfladen, ser vi at 
Jorden mestendels er dækket af et blå¬ 
grønligt/mørkt materiale, som reflekterer lyset 
meget mindre end skyerne. En lille del af 
overfladen er dækket af lysere materiale, og 
dette ændrer farve i takt med årstiderne. Når 
det bliver forår på de enkelte halvkugler, bliver 
det lyse materiale grønligt. 

Der er meget mindre af den livsnødvendige 
luftart kuldioxid i Jordens atmosfære end i vor, 
og til gengæld findes den meget giftige og 
kemisk aktive luftart ilt frit i Jordatmosfæren i 
store mængder, dels som O2 og dels som Oa. 
Ligesom Mars har Jorden polkapper, som 
ændres i udstrækning med årstiderne. Måske 
er de gigantiske ophobninger af is (hermed 
menes fast kuldioxid, CO 2 o.a.) som på vore 
poler. Et mindretal af vore videnskabsmænd 
mener dog at polerne delvis kan bestå af 


dihydrogenoxid - det, vi kalder »vådis« - og de 
mener at bedre spektroskopiske analyser vil 
opklare dette. Et af deres hovedargumenter er, 
at infrarøde målinger (noget tvivlsomme) af 
Jordatmosfærens temperatur viser at planeten 
er for varm til at der kan eksistere fri is. 

Jorden ledsages i sin bane af en meget 
bemærkelsesværdig måne, Selene. Selene er 
kun en smule mindre end planeten Merkur, og 
den svarer i størrelse til kæmpeplaneterne 
Jupiter og Saturns største måner. Dette er 
usædvanligt fordi Jorden ikke er en 
kæmpeplanen men en marslignende planet, og 
måner er almindeligvis kun ca. 1/1000 så store 
som deres planet, mens Selene er 1/4 så stor i 
diameter og 1/81 så stor som Jordens masse. 
Der er ikke observeret skiftende årstider på 
Selene. 


Direktøren for det marsiske videnskabernes 
akademi Dr. Xpagryf (Arkivbillede) 

Indenfor de seneste år har vi sendt en del 
forskningsraketter imod Jorden. Terra 1 og 2 
nåede ikke frem, men Terra 3 sonden pas¬ 
serede Jorden i en afstand af kun 8 milliarder 
centiram (en ram er en længdeenhed som 
svarer til Dronning Schrip’s (levede fra 15 363 
til 16 437) venstre antenne, o.a.) og den tog en 
serie TV-billeder fra denne korte afstand. Bil¬ 
lederne viser en planet mestendels dækket af 
de såkaldte »maria« - svarende til de mørke 


områder. Radarmålinger tyder på at disse 
områder kan være dækket af et tyndt lag 
dihydrogenoxid. Jorden har bjerge og kun 
nogle få kratere, hvilket er usædvanligt i 
solsystemet. De højeste tinder er noget lavere 
end vore vulkaner, og den største kløft, som 
findes i et af højlandsområderne strækker sig 
fra lige over ækvator til langt ned på den i 
sydlige halvkugle. Kløften er cirka lige så lang 
som vores egen Storekløft, men da Jorden er 

større end Mars, vil den nok virke meget flad 
for en besøgende marstronaut. 

Rumsonden Terra 4 gik ind i kredsløb om 
Jorden, og der blev taget en hel del billeder i 
løbet af de ti phoboneder, sonden virkede, (en 
phoboned er selvfølgelig den tid, det tager 
Phobos at vandre en gang rundt om Mars - 
1/100 måned ca. o.a.) Ud fra billederne har 
man valgt fire ret jævne områder, hvor det 
senere vil være muligt at lande. Med Terra 5 
forsøgtes en hård landing sidste år, men vi mis¬ 
tede kontakten med sonden få sekunder efter 
landingen, måske fordi den borede sig ned i 
materialet som danner de blå-grønne områder. 
Dette støtter ifølge nogle videnskabsfolk 
teorien om at materialet består af 
dihydrogenoxid. 

I den mere spekulative litteratur har der jo i 
mange år været talt om »jordlinger«, men dette 
bygger absolut ikke på sunde videnskabelige 
principper, og den slags må tilskrives ringe 
kendskab til videnskabelige metoder, og 
eventuelt ønsket om at tjene vanadier 
(møntfod: 1 vanadie = 42 deimider, måske fordi 
marsfolket har 6 lemmer med 7 føle- og gribe- 
aggregater på hver. o.a.). Vi har ikke fastslået 
tilstedeværelsen af liv på planeten, og en 
nødvendig betingelse for højerestående liv ser 
ud til at være forekomsten af støvstorme på vis¬ 
se årstider, som her. Det er den almindelige 
opfattelse blandt exobiologer og Jordologer at 
støvstormene er nødvendige for at beskytte alle 
former for liv imod solens ødelæggende 
stråling, især når man tænker på, at jorden er 
meget nærmere solen end Mars, og derfor 
modtager betydelig mere skadelig stråling. 

Man har også søgt efter spor af eventuelle 
jordvæseners omformning af Jordoverfladen. 
Eksperter i fototydning mener at have opdaget 
et spor som zig-zagger hen over et af høj¬ 
landene, og man har også opdaget ternede 
områder, som nogle få eksperter mener kan 
skyldes landbrug, men (og her kommer det 
usandsynlige element ind) det skulle i så fald 
foregå under åben himmel, udsat for sollysets 
ødelæggende virkninger! En mulig forklaring 
på disse fænomener er, at det blot drejer sig 
om naturlige overfladefænomener, som af 
nogle misfortolkes som spor efter levende 
væsener. Som sagerne står for øjeblikket må 
man sige, at det ikke er sandsynligt at der på 
Jorden eksisterer liv som vi kender det. Nogle 
mener dog at der kan eksistere småbitte 


væsener, de såkaldte mikroorganismer, som vi 
overhovedet ikke kender på Mars. Kun videre 
forskning vil kunne afsløre nogle af Jordens 
mange gåder, og vi må håbe at den 
økonomiske situation igen vil bedres, så MASA 
får råd til at gennemføre nogle af de mange 
spændende forskningsprojekter. 

»Vi siger tak til professor Xpagryf, og går over 
til vejret. I Memonia og Tharsis kan man vente 
ringe vind, højeste temperaturer omkring 0° C, 
til natten ned til omkring -=-32°, så det fine som¬ 
mervejr fortsætter. Vi kan glæde landmændene 
omkring Ausonia og i Syrtis Major-området 
med at der ventes udbredte støvstorme og tæt 
skydække i morgentimerne, så høsten skulle 
blive fin i år. I området ved. . . knas. . . 

Her slutter det interessante bånd desværre, 
men vi lover at bringe nyt fra Mars, hvis vor 
kilde har held med at opfange mere. 

For oversættelse og kommentarer OJK. 


NY RUMFORSKNINGSBOG - IGEN: Vi lovede 
i sidste nummer at anmelde Helle og Henrik 
Stubs nye bog »Rummet - Vor nye grænse«. 
Det må vi vente med til nr. 1/79; men når dette 
læses, er bogen udkommet, og på grundlag af 
de nuværende forhåndsoplysninger kan man 
roligt sige, at den bog lige er julegaven til den 
rumfartsinteresserede uanset alderen Også 
for den, som »har alt« indenfor området, skulle 
der være en del nyheder og betragtningsvink¬ 
ler, som ikke har været anvendt tidligere, ej 
heller i udlandet. Ikke nok med det, men der er 
også udkommet en anden rumfartsbog, ligele¬ 
des fra forlaget Rhodos. Man har vovet at ud¬ 
give Ger. K. O’Neill’s »The high Frontier« på 
dansk. Bogen handler om fremtidens rumkolo¬ 
nier, som vi kan forestille os dem i dag: Enorme 
konstruktioner i kredsløb om Jorden, i samme 
afstand som Månen og med et indbyggertal på 
over 10.000; og ifølge O’Neill er det ikke ureali¬ 
stisk at tænke sig, at de første kolonier kan på¬ 
begyndes omkring år 2000! Også denne bog 
anmeldes senere her i bladet. OJK 

I disse dage får Venus igen besøg, ikke - som amerikanerne har haft for vane tidligere - af Marine¬ 
re (!), men af rumsonderne Pioneer Venus 1 og 2 fra USA og Venera 11 og 12 fra USSR. 

De to russiske sonder er af samme type som Venera 9 og 10, som foretog en blød landing på Ve¬ 
nus i oktober 1975 (se UFO-NYT nr. 1/1976), og de skal lande og sende ét eller flere billeder tilbage 
fra overfladen. Russerne sender derimod ikke denne gang noget rumskib i kredsløb om Venus, 
som de gjorde i 1975. 

Som vanligt foreligger der ikke mange oplysninger på forhånd fra Sovjet, så de to Venera- 
sonder vender vi tilbage til på et senere tidspunkt. 

Pioneer-Venus projektet består af to hovedrumskibe, en såkaldt Orbiter, som skal gå i kredsløb 
om planeten for at foretage målinger, og en Bus, der som passagerer medbringer fire målesonder, 
som sammen med Bussen skal lande på Venus og foretage atmosfæriske målinger på vej ned. 

Orbiter 

De to rumskibe er opsendt fra Kennedy Space 
Center på Cape Canaveral hver for sig i år, Or- 
biteren den 2. maj og Bussen den 7. august. 
Den 4. december er Orbiteren så fremme ved 
Venus, og den bliver bragt ind i en langstrakt 
satellitbane omkring planeten. Banen rækker 
ud til 66.600 km fra overfladen og ind til 150 
km, hvilket vil bringe satellitten igennem de 
øvre lag af Venus’ atmosfære. Omløbstiden er 
24 timer, og Orbiteren er bygget til i mindst 8 
måneder at udføre forskellige videnskabelige 
målinger. For eksempel skal den fotografere 
skydækket som skjuler Venus’ overflade for os, 
i det ultraviolette område, og den skal måle pla¬ 
netens facon og lede efter eventuelle masse¬ 
koncentrationer på planeten, svarende til 
bjergkæder eller gamle kæmpemeteorer under 
overfladen. 

Orbiteren vejer ved starten 580 kg, hvoraf 45 
kg udgøres af de 12 forskellige eksperimenter. 
Resten er brændstof, motor, kommunikations¬ 
udstyr, batterier og den bærende konstrukti¬ 
on. Orbiteren er tegnet i position omkring Ve¬ 
nus på indledningsbilledet til denne artikel. 


Bus 

Udseendet af de to Pioneer sonder er hovedsa¬ 
gelig ens: Det er »hatteæsker«, altså cylindre 
1,2 m høje og 2.5 m i diameter. Motor og måle¬ 
instrumenter sidder så henholdsvis i Orbiterens 
bund og låg. Pladsen på Bussens låg er optaget 
af fire landingsfartøjer, som det ses på fig. 2. 

Bussen har forventet ankomst til Venus den 
9. december klokken ca. 19 dansk tid, og der 
bliver ikke mulighed for omstigning, for allere¬ 
de den 20. november blev de fire sonder »læs¬ 
set af«. De skal lande forskellige steder på pla¬ 
neten for at give så stort et overblik som muligt. 
85 minutter efter at den sidste sonde har påbe¬ 
gyndt nedstigningen gennem Venus’ tætte at¬ 
mosfære, når Bussen så frem, og der venter 
den en krank skæbne, for den har intet var- 
meskjold som de små sonder. Efter cirka 2 mi¬ 
nutter standser transmissionen af data fra bus¬ 
sen, fordi den da er ved at brænde op. I løbet af 
de to minutter sender den oplysninger om 
venusatmosfærens sammensætning fra 150 til 
115 kilometers højde til Jorden. Hvis materiale 
fra Bussen overlever faldet, vil det falde ned 
50° syd for ækvator, ude til venstre på den side 
af planeten, som da vender mod Jorden. 


Figur 2: Bussen med de 4 sonder. 

Sonderne 

Alle fire sonder har eget sendeudstyr, og de 
passerer ind igennem atmosfæren på den side 
af Venus som vender imod Jorden, fordi man 
så kan modtage måledata direkte med de store 
antenner her i stedet for at skulle lagre oplys¬ 
ningerne på båndoptagere i Orbiteren og så 
sende dem ned senere. Den sidste metode har 
den ulempe, at data kan gå tabt i mange for¬ 
skellige led, mens den direkte transmission be¬ 
tyder, at man ikke kan overføre oplysninger så 
hurtigt som via Orbiteren. Man får altså ikke så 
mange målinger igennem fra sondernes små 
radiosendere, men er så til gengæld mere sik¬ 
ker på overhovedet at få noget hjem. 

Landingspositionerne er beregnet, så vi skul¬ 
le få så vidtspændende oplysninger som mu¬ 
ligt. Den store sonde lander præcis på ækvator 
og i et område, hvor der er nat på landingstids¬ 
punktet. En af de små sonder lander også på 
natsiden, men på 30° sydlig bredde. De to sid¬ 
ste sonder lander på dagsiden på henholdsvis 
50° nordlig bredde og knap 30° sydlig bredde. 

Ingen af sonderne er udstyret med TV- 
kameraer, og selv om den store sonde er ud- 

Figur 3: Den store sonde med varme- 
skjoldene. 


styret med faldskærm, lander alle sonderne så 
hårdt, med en hastighed på ca. 36 km/t, at man 
ikke venter at transmissionerne fortsætter efter 
landingen. 

Den store sonde er opbygget som det ses på 
fig. 3 med et øvre og et nedre varmeskjold, som 
skal bremse sonden og forhindre, at den bræn¬ 
der op. Selve sonden er så en tryktæt kugle, 73 
cm i diameter, med alle eksperimenterne om 
bord. Sondens faldskærm skal hjælpe med ved 
opbremsningen, men den bliver frigjort igen for 
at sikre, at sonden når hele vejen ned igennem 
atmosfæren, inden den bliver knust af trykket 
eller ætset op af atmosfæren. Om bord findes 
måleinstrumenter, som skal måle atmosfærens 
sammensætning, størrelsen af partiklerne i 
skyerne, energiindstrømningen fra solen, lys¬ 
forholdene og en del andre ting. Sonden måler 
med varmeskjold 1,5 m i diameter, og den vejer 
316 kg. Passagen ned igennem atmosfæren vil 
vareca. 57 minutter. 

De tre små sonder er ens, 0,8 m i diameter, 
og de vejer 90 kg hver. Deres passage gennem 
atmosfæren vil vare ca. 55 minutter, og de kan 


klare opbremsningen uden faldskærm, fordi de 
er relativt lettere, og fordi de beholder var- 
meskjoldet under nedturen, så det virker som 
en aerodynamisk bremse. Sonderne kan måle 
temperatur, tæthed, tryk, skypartikelstørrelse, 
lysforhold og en del andre ting. 

Hvad får man så ud af det? 

Det spørgsmål, som gentages i næsten enhver 
diskussion om rumforskning, er, hvad nytte vi 
her nede på Jorden har af for eksempel at vide, 
hvor varmt der er på Venus! Man kunne håbe, 
at det ville være nok at svare, at viden i sig selv 
er ubetalelig, men det er desværre ikke nok, 
hvis man for eksempel skal have penge til et 
projekt hos politikerne - det »skal være til nyt¬ 
te«. 

Ud over tilfredsstillelse af den videnskabelige 
nysgerrighed (som i sig selv er årsag til mange 
»nyttige« ting) er der et par aspekter i udforsk¬ 
ningen af planeterne, som nok kan være værd 
at tænke på. 

Jordens vejr og klima kompliceres af en lang 
række faktorer, for eksempel rotationen, års¬ 
tidsvariationen, skiftende land- og havområder 
og menneskets indgriben. Dette gør, at meteo¬ 
rologerne har meget svært ved at sige, hvad vej 
de forskellige faktorer virker, dvs. forstå vejret. 
Det ville være en stor fordel, om man kunne 
fjerne nogle af faktorerne, så man kunne stu¬ 
dere en række forenklede vejrbilleder og så til 
sidst sætte det hele sammen. Her kan planet¬ 
forskerne for eksempel give en hjælpende 
hånd: Mars har ingen have, en tynd atmosfære, 
men rotation og årstidsvariation næsten som 
Jorden; Venus har en meget tæt atmosfære, in¬ 
gen årstider, ingen have og ingen daglig rotati¬ 
on. Naboplaneterne kan derfor betragtes som 
en slags meteorologiske laboratorier, som kan 
give videnskabsmændene større forståelse af 
forhold på Jorden, og som måske også kan for¬ 
tælle, hvordan man ændrer på vejret på trods 
af Storm P’s gamle mundheld. 

Venusatmosfæren er meget kuldioxyd- 
holdig, og oplysninger fra blandt andet Pioneer 
Venus kan fortælle, om den klimaændring, som 
nogen mener er i gang på Jorden, kan skyldes 
de store mængder kuldioxyd, vi sender ud i at¬ 
mosfæren ved forbrænding af olie og kul, og 
om vi eventuelt kan gøre noget for at undgå, at 
vi får forhold som på Venus med en temperatur 
på omkring 480° C, et tryk på omkring 100 atm. 
og skyer af svovlsyre i stedet for vand. O JK. 

TV-ANMELDELSE 


Til tonerne af årets mest omtalte science-fiction 
film, Nærkontakt af 3. grad, begyndte den læn¬ 
ge og spændt ventede NATEK-udsendelse »U- 
FOer - fantasi eller virkelighed?« 

I udsendelsen blev seerne præsenteret for 
nogle af UFO-sagens klassiske tilfælde, og 3 af 
SUFOIs medarbejdere fremlagde deres speci¬ 
elle arbejdsområde. Disse interviews blev kryd¬ 
ret med nogle for nyligt offentliggjorte filmklip 
fra det amerikanske Blue Book arkiv. 

Jeg vil i den følgende artikel koncentrere mig 
om de udtalelser der fremkom i udsendelsens 
forløb. 

Lederen af SUFOIs rapportcentral, Ole J. 
Knudsen, blev som de øvrige i udsendelsen, in¬ 
terviewet af udsendelsens producer, Ove Lind. 
Han spurgte bl. a.: 

»Nu går I jo noget nær videnskabeligt til 
værks. Gør i allesammen det indenfor SUFOI, 
eller er der nogen imellem, som skal have de¬ 
res egne forudfattede meninger bekræftet?« 

»Det er SUFOIs hovedlinie, at vi skal forsøge 
at - efter bedste evne - drive videnskabelig 
forskning på UFO-problemet. Der har, og dette 
gælder ikke alene for Danmark, været en ten¬ 
dens til, at man skulle have sine egne forudfat¬ 
tede meninger bekræftet, mere end man skulle 
finde ud af, hvad det egentlig er det drejer sig 
om. Men heldigvis er der da ved at komme en 
mere videnskabelig holdning til UFO- 
problemet.« 

»Kan du give mig en forklaring på, hvorfor vi¬ 
denskaben ikke i dag tager UFO-sagen seri¬ 
øst?« 

»Det er på vej. Jeg kan tænke mig at en af år¬ 
sagerne er, at UFOIogerne ikke har været sær¬ 
ligt seriøse. En anden årsag er den, der gælder 
for al anden forskning, at man skal have penge 
til at drive forskning, og en tredie er, at UFO- 
sagen tilsyneladende ikke falder ind under én 
bestemt slags videnskab. Det er ikke alene fy¬ 
sik, meteorologi eller astronomi. Det er en 
kombination af en masse fagområder, og for at 
forske ordentligt i det, kræver det, at man sæt¬ 
ter en gruppe fagforskere sammen. Det koster 
tid og penge, og de fleste forskere har ofte nok i 
deres egne projekter.« 

På spørgsmålet om han troede en opklaring 
af fænomenet stod lige om hjørnet, svarede 
han: 


»Jeg tror aldrig alt bliver opklaret, men man 
kan sortere nogle bidder fra og sige, det her 
ved vi hvad er, og det spændende for os bliver 
så, om der bliver noget tilbage inden i »ka¬ 
gen«.« 

Fra Dataland i Århus kom det næste indslag. 
Lederen af SUFOIs Projekt UFO-data, Per An¬ 
dersen, fortalte om arbejdet med at registrere 
og bearbejde UFO-rapporter via EDB. Ove Lind 
spurgte bl. a.: 

»Hvad kan vi løbende bruge EDB til i under¬ 
søgelser omkring UFOer?« 

»Formålet med SUFOIs projekt er 2 ting. For 
det første vil vi lave en registrering af vores rap¬ 
porter, det vil sige, vi gerne vil have et overblik 
over, hvor mange vi har, hvordan de er o.s.v. 
Det er også en fordel at kunne finde bestemte 
rapporter frem. Det kan vi via elektronisk regi¬ 
strering. For det andet vil vi gerne lave en stati¬ 
stisk analyse af vores rapporter. Det vil bl. a. si¬ 
ge frekvenstabeller o. lign., altså rent statistiske 
analyser.« 

Per Andersen orienterede derefter om det 
første færdige projekt, Tidsloven, og lignende 
undersøgelser fra udlandet blev omtalt. 

»Tager EDB-maskinen nu alt råt? Kan den f. 
eks. sortere om troværdighed o. lign.?« 

»Det kan den, hvis vi programmerer den rig¬ 
tigt til det, men det er nok ikke ønskværdigt; for 
det er dér, den menneskelige vurdering kom¬ 
mer ind.« 

Et af Per Andersens fremtidige projekter er 
at undersøge, om UFO-rapporterne tyder på et 
intelligent fænomen eller et ikke-intelligent fæ¬ 
nomen. 

SUFOIs sidste nye skud på stammen, FOTA, 
Forskningsteknisk Afdeling, blev i udsendelsen 
repræsenteret af dens daglige leder, Bent Aal- 
berg. Fra arbejdsværelset i hans hjem i Bran¬ 
delev, forelagde han FOTA’s arbejdsområde. 
Ove Lind spurgte bl. a.: 

»Det der hedder fysisk kontakt, er jo netop 
det, du arbejder med. Hvad laver du i grun¬ 
den?« 

»Godt nok har vi beretninger om landings¬ 
spor i Danmark, men de er af så gammel dato, 
at de ikke har ret stor værdi for os i dag. Det er 
svært at få eftersporet oplysninger om en for¬ 
modet landing, som måske fandt sted for man¬ 
ge år siden, så det FOTA arbejder på er, at vi 

går ud fra det materiale, som SUFOI har ind¬ 
samlet - ca. 6000 rapporter - ogide rapporter 
er der en hel del, der taler om elektro¬ 
magnetiske effekter. De elektromagnetiske ef¬ 
fekter er dem vi tager som grundlag for at lave 
instrumenter, som kan fortælle os, hvis der 
kommer et UFO i nærheden. Man har tilfælde 
hvor bilmotorer er gået i stå, hvor kompasser 
roterer o. lign. Ud fra det prøver vi så at frem¬ 
stille en magnetfølsom detektor, som skal vise, 
når der sker en ændring af magnetfeltet om¬ 
kring den. Den kan man så bruge som grundlag 
for en varslingskæde, så observatører placeret 
på forskellige geografiske punkter, kan blive 
varslet om hvad der sker. Man får således flere 
vidner til den enkelte observation, og det skulle 
give mere værdifulde observationer.« 

Bent Aalberg fortalte videre om forsøget med 
at få offentlig økonomisk støtte til projektet, 
men disse var indtil nu kun resulteret i afslag. 

Fra Brandelev til Odense, hvor SUFOI her i 
sommer har vist sin 20 års jubilæums¬ 
udstilling. Her blev vist klip fra udstillings¬ 
lokalet, og her var udsendelsens sidste intervi¬ 
ew med Henrik Stub, som bl. a. sagde: 

»Jeg er efterhånden blevet klar over, at der er 
noget at se på, men jeg er ikke sikker på, at det 
har noget med rumfart at gøre. De fleste obser¬ 
vationer foretages jo trods alt i atmosfæren el¬ 
ler i lav højde over jorden, og jeg kan egentlig 
ikke se noget afgørende tegn på, at UFOerne 
hører hjemme ude i verdensrummet. De obser¬ 
vationer astronauterne har foretaget er så dårli¬ 
ge, og de billeder der er taget er så utydelige, at 
det kan være hvad som helst. Det behøver altså 
ikke at have noget at gøre med rumskibe. 

Ove Lind spurgte så, om man ikke havde 
ventet større resultater fra rumfarten af UFO- 
spørgsmålet. Til det svarede Henrik Stub: 

»Der var nok mange der havde håbet at net¬ 
op rumfarten kunne give et afgørende spor 
om, hvad UFOer var, specielt om det var rum¬ 
skibe fra andre planeter, men det har altså ikke 
været tilfældet. Tværtimod, vil jeg sige. Vi ved 
nu, at vores solsystems planeter er fuldstændig 
øde og livsfjendske, der er ingen mulighed for 
at der kan bo nogen i vores solsystem. Enten er 
planeterne dækket af en tæt og giftig atmosfæ¬ 
re eller de er øde og kraterdækkede.« 

»Det er påfaldende, at det er amatører, der 
har med UFO-sagen at gøre, hvorfor tror du i 
grunden, at så få videnskabsmænd dyrker den 
gren seriøst?« 


»Den ene grund er meget ofte UFO-folkene 
selv; de har haft en så lidt seriøs indstilling til 
emnet, nærmest gjort det til en religion. Det er 
ved at ændre sig nu. Der er kommet en meget 
mere videnskabelig holdning til det. Den anden 
grund er, at man jo ikke engang er sikre på, om 
der i det hele taget er noget at forske i. Det er 
svært for en videnskabsmand at gå i gang med 
et projekt, der er så usikkert. Der er ikke noget 
teoretisk i vejen for, at nogle af UFOerne kunne 
være rumskibe fra fremmede kloder, men så er 
problemet, at der ikke er en enkelt teori, der 
dækker det store område ved UFOerne. Der 
ses alt for mange UFOer af alt for mange for¬ 
skellige typer, og de væsener man påstår at ha¬ 
ve set ved UFOerne er også alt for forskellige. 
De opfører sig også yderst besynderligt, render 
rundt på veje og samler sten op o. lign. Det er 
også sikkert, at mange observationer skyldes 
meteorologiske fænomener. UFOer kan måske 
også have noget at gøre med parapsykologiske 
fænomener, men det kan ikke kaldes særlig vi¬ 
denskabeligt at ville forklare ét ukendt fæno¬ 
men ved hjælp af et andet ukendt fænomen. Vi 
ved ikke meget, men den måde SUFOI arbej¬ 
der på, er et godt skridt i den rigtige retning. 

Som afslutning til ovenstående må siges, at 
udsendelsen behandlede problemet på et seri¬ 
øst plan, som forhåbentlig vil fortsætte ved 
eventuelle fremtidige udsendelser. 

Jens-Henrik Glintborg. 


SUFOIs store udstilling 

kommer til Aalborg 
5.-23. februar 1979 
i »Huset«, Hasserisgade 
(Læs mere herom i nr. 1/79!) 

* 

støt SUFOIs 
EDB/TEKNISKE FOND 

Hvis De indbetaler mindst kr. 15,- til 
»EDB/teknisk fond« på giro 9 11 77 25, får 
De en julegave fra os (hæftet om SUFOIs 
projekt UFODATA) - og hjælper os til bed¬ 
re teknisk underbyggede rapporter! 

KIG PÅ 
HIMLEN ... 

Af J. H. Glintborg 



for december 1978 og 
januar 1979 

Planeternes opgange og nedgange 1/1 1979: 


PLANET 


OPGANG 


NEDGANG STJERNEBILLEDE 


Merkur 

06.59 

Venus 

04.30 

Mars 

09.08 

Jupiter 

18.02 

Saturn 

21.41 


14.24 


13.33 


16.01 

Skytten 

10.17 

Krebsen 

11.27 

Løven 


Venus er den planet i solsystemet, der kommer 
Jorden nærmest. Dens størrelse og masse er 
omtrent som Jordens, og den er omgivet af et 
tæt skylag, der forhindrer direkte iagttagelse af 
dens overflade. Besøg af en række rumsonder 
har vist, at temperaturen på planetens overfla¬ 


de er nær 500°C, og atmosfæretrykket er ca. 
100 gange større end på Jorden. Venus¬ 
atmosfæren består hovedsagelig af kuldioxyd. 

Torsdag den 14. december lyser Venus stær¬ 
kest. 


Teorier og Tanker 

-bidrag fra læserne 


Et bidrag 

De grundlæggende problemer, som den 
videnskabelige udforskning af uidentificerede 
flyvende objekter står over for, ligger i højeste 
grad i det faktum, at objekterne er totalt 


ukontrollable set ud fra et videnskabeligt syns¬ 
punkt. Den empiriske udforskning af 
omverdenen er i høj grad afhængig af mu¬ 
lighederne for at kunne fremkalde de 

fænomener, som skal undersøges under 
forskellige forsøgsbetingelser, og derfor er 
UFOIogien et temmelig vanskeligt arbejds¬ 
område for en forsker. 

Den hidtidige udforskning af de 
uidentificerede flyvende objekter må betegnes 
som: En passiv analysering af tilfældigt ind¬ 
samlede data. Hermed menes, at man ikke 
har prøvet at påvirke objekterne under 
observationen for at iagttage en eventuel ænd¬ 
ring i dem, og at en observation ikke har været 
forberedt. Dette skal naturligvis forstås i 
generel forstand. 

Nu er man forhåbentlig ved et vendepunkt. 
Det er nævnt i UFO-NYT, at der nu skal til at ske 
noget med hensyn til etableringen af en 
alarmeringskæde samt oprettelsen af en efter¬ 
forskningsafdeling med videnskabelige in¬ 
strumenter til rådighed: Begge dele hørende 
under SUFOI. Dette er et initiativ af meget stor 
vigtighed for en videnskabelig udforskning og 
klarlægning af dette problem, og man må så 
afgjort håbe, at det skal lykkes, idet en virkelig 
effektiv udforskning er meget vanskelig uden 
sådanne planlagte undersøgelser af 
fænomenet. 

Det er imidlertid nok lidt vanskeligt at 
rekvirere tilstrækkelig mange, der har lyst til at 
risikere at skulle op midt om natten for at jagte 
rundt efter nogle mærkelige lys på himlen. 
Dertil kommer vel også, at UFOer i udstrakt 
grad stadig er kilde til vittigheder mv. 

Man kunne således tænke sig, at man kunne 
oprette forskellige slags UFO-fælder, dvs. 
elektroniske og automatiske stationer i stil med 
meteorologiske målestationer. Den 
registreringsmetode, man umiddelbart synes 
er mest anvendelig, er vel nok først og frem¬ 
mest radioaktiv strålingsdetektor-teknik, mest 
fordi en sådan stråling er ualmindelig over en 
vis grænse og fordi de registreringsmetoder, 
man har udviklet, er meget følsomme. Mere 
hypotetisk er for eksempel spektralanalyse, 
hvor man kunne tænke sig et system, hvor man 
ved hjælp af integrerede logiske kredse sam¬ 
men med fotomodstande og et prisme kunne 
bygge et instrument, som kontinuerligt 
analyserede spektret, og som ved nogle nøj¬ 
agtigt forudbestemte spektre slog alarm. Dette 
kræver dog, at man på forhånd kender de 
spektre, som optræder i forbindelse med 
UFOer, og denne viden eksisterer ikke på 


nuværende tidspunkt, så denne mulighed må 
endnu betragtes som meget hypotetisk. 

Et væsentligt problem er, at et sådant 
alarmeringssystem næppe vil være helt billigt 
at finansiere, navnlig hvis der skulle være tale 
om et landsdækkende system. Dog vil dette 
nok være til at overkomme, idet der 
sandsynligvis er mange flere UFO- 
interesserede, som er villige til at ofre et mindre 
beløb, end der er UFO-entusiaster, som er vil¬ 
lige til at ofre et par nætter om året på at jagte 
UFOer. 

Den bedste udnyttelse af et elektronisk 
alarmsystem vil nok være hovedsageligt at 
anvende et sådant system i tyndt befolkede 
områder, og at en enkelt person i alarmerings¬ 
systemet kunne have tildelt et område, som 
han så havde under overvågning gennem 
elektroniske alarmsystemer. Når så alarmen 
lyder, kan han advare nærboende medlemmer 
af alarmeringssystemet. 

Det ville i den forbindelse være en stor fordel, 
hvis man forsynede alle de elektroniske 
alarmsystemer med en lille radiosender, idet et 
større område så ville kunne blive dækket, 
uden at der skulle føres en stor mængde 
ledninger over marker, veje mv. 

UFO-fænomenet udviser flere forskellige 
kategorier, og der kan her meget vel være tale 
om flere forskellige forklaringer, som er rigtige 
på hver sin kategori. De forskellige kategorier 
kan deles op efter størrelse, hvorved man 
finder frem til to kategorier, som synes tem¬ 
meligt forskellige. Dels er der nogle forholdsvis 
små lysende kugler fra tennisboldstørrelse og 
op til et par meter i diameter, der som regel 
lyser hvidt, gult eller orange. De er også iagt¬ 
taget op til ca. ti meter i diameter, men mere 
sjældent. Dernæst er der nogle andre objekter 
observeret om dagen, som mørke objekter, 
som regel fra ca. tre meter i diameter op til ca. 
halvtreds meter i diameter. Det er derfor meget 
muligt, at en stor del af de iagttagne lyskugler 
er en form for kuglelyn eller noget lignende. Det 
ville imidlertid være for meget at sige, at alle 
iagttagelser af denne type er en slags kuglelyn, 
for langt de fleste af dem er observeret langt 
borte fra tordenvejr, rent bortset fra, at der 
naturligvis forekommer en naturlig sortering, 
idet observatører af objekter undlader at rap¬ 
portere objekter, som de kan identificere som 
kuglelyn. 

Stud. 

Fremmede væseners ffravær på Jorden og udsig 
terne ffor kontakt med ikke-jordiske intelligens- 
væsener (CETI). 

af David W. Schwartzman 
afd. for geologi og geografi, 

Howard University, a j i 

Washington D.C. 20059, USA * m Qei 


Personligt mener jeg, at ETI (Ekstra- 
Terrestrisk Intelligens) hypotesen kan finde an¬ 
vendelse på i hvert fald nogle af UFOerne (se f. 
eks. Friedman, 1975). Han anvender i sit arbej¬ 
de Hyneks (1972) definition: at det er de objek¬ 
ter (lys) som forbliver uidentificerede »efter en 
nøje undersøgelse af alt tilgængeligt bevisma¬ 
teriale, foretaget af personer, som ville være i 
stand til at identificere fænomenet, hvis det var 
noget almindeligt kendt«. Selvfølgelig kunne 
ETI overvåge os helt uafhængigt af UFO- 
fænomenet, for eksempel ved hjælp af en auto¬ 
matisk sonde eller station et sted i solsystemet. 
Imidlertid øger Harts argument efter min me¬ 
ning chancen for, at i det mindste nogle UFOer 
er af ikke-jordisk oprindelse. Jeg vil ikke her at¬ 
ter en gang argumentere for, hvorfor UFOerne 
bør studeres seriøst og videnskabeligt. Det har 
ovennævnte referencer og andre i det »usynlige 
selskab« (Vallee, 1975) gjort så udmærket. For¬ 
målet med nærværende artikel er nærmere at 
vise, at Harts argumenter og de argumenter, 
som fører til, at der er mange civilisationer i ga¬ 
laksen, bedst forliges ved at antage, at vi i øje¬ 
blikket bliver overvåget af ETI. Det er mit håb, at 
den dialog, som kom i gang på Stanford 
Workshoppen i 1974 (Carlson og Sturrock, 
1975), kan fortsættes. 

Jeg antager følgende, for at opsummere: 

1) antallet af fremmede civilisationer er meget 
større end én, og den »galaktiske Klub« 
(Bracewell, 1974) eksisterer. Dette betyder, 
at alle civilisationer i galaksen er meget me¬ 
re avancerede end vi er, i overensstemmel¬ 
se med Shklovskij og Sagans »middel¬ 
mådighedsprincip« (se Morrison, 1974). 

2) UFOer er af ikke-jordisk oprindelse, Den ga¬ 
laktiske Klubs rumskibe (ifølge Sagans ar¬ 
gument for sandsynligheden for direkte 
kontakt). 


Disse antagelser giver en forklaring på, hvor¬ 
for vi ikke er blevet »officielt kontaktet« af de 
fremmede. 

Vi er enestående, ikke i en eller anden chau¬ 
vinistisk geocentrisk forstand, men fordi vi er li¬ 
ge ved at kunne blive medlemmer af Den ga¬ 
laktiske Klub. 

Man kan så spekulere over grundene til, at vi 
tilsyneladende bliver overvåget af ETI, og man 
kan have sine anelser (Friedman (1975) giver 
en mere komplet liste). I den galaktiske Klub 
studerer man sammenlignende »ikke-medlem- 
ologi«, herunder exobiologi og vekselvirknin¬ 
gen imellem civilisationer og »naturen« (Kam¬ 
shilov, 1974). For øjeblikket er vi et enestående 
eller i hvert fald sjældent eksemplar af en civili¬ 
sation for denne videnskab, idet der måske kun 
har været 1.000 af slagsen i de sidste 10.000 år. 
Indtræden i Den galaktiske Klub sker måske 
kun få hundrede år efter, at en civilisation er 
blevet i stand til at kommunikere. Måske er for¬ 
målet med den observerede UFO aktivitet at 
vænne os til tanken om de fremmede (Vallees 
(1975) »kultur-manipulation«) (- og Internatio¬ 
nal Get Acquainted Program for den sags 
skyld, æres den, som æres bør! o.a.). Denne 
idé ligger tæt op ad Balis zoo-hypotese (Ball, 
1973). Ball antager, at »vi ikke er klar over, at de 
er her«. Mange mennesker på Jorden er klar 
over, at de er her, selv om de fleste, indrømmet, 
er klar over det på en meget primitiv, ofte halv¬ 
religiøs måde. »Vi«, set som videnskaben i ver¬ 
den eller som Jordens folk, er ikke klar over 
det. 

Sagans hovedargument imod den idé, at 
UFOerne kan forklares som ikke-jordiske intel¬ 
ligenser, er hans »julemands-analogi«, hvor 
hvert eneste UFO skulle stå for et isoleret be¬ 
søg udefra (Sagan, 1972, 1973b). Det absurde i 
dette argument har Friedman (1973) vist ved 

simpelt hen at nævne, at man må skelne imel¬ 
lem lokale overvågnings-fartøjer (»UFOerne«) 
og de formodede rumskibe beregnet til den 
første kontakt. Sagan nævner denne mulighed, 
men han afviser den ved at sige, at dette blot 
øger hyppigheden af observationer 10 eller 100 
gange (- han antager nemlig at hvert kontakt¬ 
fartøj højest medbringer 100 scout-ships, hvis 
man undskylder udtrykket o.a.). Han forklarer 
ikke, hvordan han har beregnet dette. Lad os 
for eksempel antage, at der i de sidste 10.000 
år kun har været ét besøg. Er det så helt usand¬ 
synligt, at overvågningen er foregået lige siden 
fra en base et sted i solsystemet? Sagan fort¬ 
sætter: »det at se efter UFOer er spild af den 
menneskelige intelligens - hvis vi virkelig er in¬ 
teresseret i at søge efter ikke-jordisk intelli¬ 
gens« (1973b). Han går ind for, at vi skal søge 
ved hjælp af radioteleskoper, og alligevel er 
han tilsyneladende pessimistisk, hvad angår 
sandsynligheden for at opdage andre. Han si¬ 
ger ganske rigtigt, at »det er meget indbildsk, 
hvis man tror, at vi kan etablere radiokontakt 
og derefter blive medlem af de galaktiske fæl¬ 
lesskaber« (1973b), fordi det ikke er sandsyn¬ 
ligt, at avancerede civilisationer »ville give sig til 
kende over for civilisationer i udvikling ved 
hjælp af antikverede kommunikationsmeto¬ 
der«. (- allerede inden for de næste 20 år reg¬ 
ner man med, at meget af den jordiske radio¬ 
kommunikation kommer til at foregå via opti¬ 
ske fibre i stedet, og det er kun et lille skridt på 
vejen imod nye kommunikationsmetoder, o.a.) 

Hvor står vi så, hvis vi vil søge efter fremme¬ 
de intelligensvæsener? I lyset af det foregåen¬ 
de skal et CETI-program indbefatte følgende: 

1) eftersøgning med radio (og i andre dele af 
det elektromagnetiske spektrum) efter type 
II og III civilisationer (Kardashev, 1964) i de 
nærmeste galakser (Sagan, 1973a), og ef¬ 
tersøgning efter Bracewell-sonder (USSR 
Academy of Science, 1975). 

2) en mere seriøs undersøgelse af UFO- 
fænomenet, for at fremskaffe »hårdere« da¬ 
ta, for eksempel spektrer af glødende UFO¬ 
er, en systematisk eftersøgning ved hjælp af 
radar-kæder, infrarød-følsomme rumson¬ 
der, osv. (se Baker, 1968; McCampbell, 
1973). Man skulle også fortsætte studier af 
mulige forhistoriske kontakter. Shklovskij 
og Sagan (1966) går ind for denne angrebs¬ 
vinkel. Temples (1976) studium af Dogon- 


mytologien er et eksempel på seriøst arbej¬ 
de i den retning (Dåniken og alle hans ger¬ 
ninger og alt hans væsen er et eksempel på 
det modsatte!!! o.a.). 

3) Måske den eneste mulige metode som kan 
give positive resultater: at arbejde frem 
imod skabelsen af en forenet jordisk civili¬ 
sation ad politisk og social vej, så vi kan slip¬ 
pe af med forældede og uduelige politisk¬ 
økonomiske dannelser og på den måde be¬ 
stå adgangsprøven til Den galaktiske Klub 
(Bernal, 1967). 

Tak til John Carlson og Michael Hart, som gav 
gode råd under udarbejdelsen af dette, og tak 
til revieweren, som også har været hjælpsom. 

Oversætter: OJK 


SMÅ T MED NYHEDER? 


Så laver vi dem bare selv. Dette synes at være 
mottoet for det amerikanske UFO-tidsskrift 
»OFFICIAL UFO«, der startede for et par år si¬ 
den som et af de absolut bedre UFO-måneds- 
magasiner i USA. Blandt medarbejderne taltes 
mange veteraner fra amerikansk UFO-arbejde. 

Samarbejdet gik dog efterhånden i stykker, 
da bladet skiftede redaktør et par gange og be¬ 
gyndte at opfinde de fleste af beretningerne 
selv. 

Det var meget saftige beretninger om rum¬ 
væsener, der blandt andet angreb og fuldstæn¬ 
dig udslettede byen Chester i staten Illinois. 
Dette indbragte bladet en landsomfattende re¬ 
klame, som man må håbe har givet en del 
bagslag. 

Byen Chester lever heldigvis videre i bedste 


velgående, men man kan udtrykke sin dybe be¬ 
klagelse over, at der kan sælges UFO-tids- 
skrifter, der lever af at trykke opdigtede histori¬ 
er, der fremtræder som sande beretninger. 

Det skal lige understreges, at de UFO-tids- 
skrifter, der udgives af organisationer verden 
over, ikke benytter denne taktik, kun de kom¬ 
mercielle blade. 

At der så er stærkt svingende kvalitet blandt 
organisationernes tidsskrifter, er en anden sag. 

PS. Det er for øvrigt kun få år siden, at vi her¬ 
hjemme så ugebladet »Dansk Familieblad« tryk¬ 
ke en serie hårrejsende artikler, der i virkelig¬ 
heden var manuskriptet til et tysk TV-spil. 

Så heltukendter fænomenet altså heller ikke 
på disse breddegrader. Ole Henningsen 


UFO-NYT 6-78 263 



Hvad er det mon, der flyver? 


I november 1976, ved kysten af sydlige Her- 
wang i Vest-lndonesien 

af Wendelle C. Stevens 


På en ikke nærmere angivet dato i november 
1976, kl. ca. 15,00 vest-indonesisk tid, foretog 
hr. civilingeniør Tony Hartono nogle fotografi¬ 
ske optagelser af det firma’s olie-anlæg, som 
hans firma »Atlantic Richfield Indonesia« (sø¬ 
sterselskab til et firma i Texas) havde under op¬ 
førelse. Billederne skulle være med til i en rap¬ 
port at illustrere selskabets fremgang. 

Han havde netop een optagelse ledig tilbage 
på filmen, da han stod på en forhøjning o9 kig¬ 
gede ud over havet. Han spekulerede på, hvad 
denne sidste optagelse på filmsrullen nu skulle 
anvendes til. 

Pludselig blev hans opmærksomhed henledt 
mod en lille mørk plet på himlen. Pletten blev 


større og større, da den nærmede sig olie¬ 
anlægget. 

Den antog nu en gullig farve, idet den nær¬ 
mede sig, og kom til sidst ret tæt på. Så be¬ 
gyndte objektet at sætte farten op og lavede en 
skarp drejning og fdr af sted, alt imens den gul¬ 
lige farve nu antog en rødlig lød. Ude på større 
afstand skød den lodret opad i meget stor fart, 
og forsvandt ud af syne. 

Fotografiet herfra viser et ret stort cirkulært 
objekt med mørk rødlig farve og dertil en svag 
rødlig glorie i en lysere farve, som omkranser 
objektet midtpå. Det bevæger sig i forgrunden i 
ca. 10 graders højde over horisontlinien, med 
olieskibet i baggrunden. Objektet bevægede 
sig fra venstre mod højre. Billedet viser bevæ¬ 
gelsen af objektet, idet det er lidt uskarpt, mens 
olieborings-anlægget fremstår skarpt og tyde¬ 
ligt. Dette viser, at der ikke har været panoreret 
med kameraet, mens dets lukker var åben. 

Det nævnte olie-anlæg fik adskillige gange 

besøg af UFOer i denne tidsperiode, hyppigst 
om natten, hvor de blev set som mærkelige, 
natlige lysfænomener af ukendt herkomst. Der 
blev ikke taget yderligere fotos. 

Fra J. Sal atun, Air Vice Marshall, 
det indonesiske flyvevåben 
v/ E. Bøtter-Jensen 


- og mere fra 
Indonesien 

De følgende observationer er alle blevet frem¬ 
skaffet takket være imødekommenhed fra Air 
Vice Marshall J. Salatun fra Indonesian Natio¬ 
nal Aeronautics and Space Institute og er et 
sammendrag af de mest interessante sager, 
som har fundet sted i Indonesien i løbet af 
1977. 



Arjuna oliefeltet i J av ah avet, 

10. marts 1977. 

Kl. 19.40 så 10 besætningsmedlemmer på to 
olietankere, forankret ca. IV 2 km fra hinanden, 
et objekt der tilsyneladende var på størrelse 
med fuldmånen. Det var fra første færd mørkt 
med et rødt lys i midten og udstrålede hvidgule 
lysstråler i flere retninger. Eftersom UFOet var 
under skyerne, må dets højde over vandover¬ 
fladen have været 300 meter eller mindre. Det 
kom fra vest, cirklede 2 gange rundt om oliefel¬ 
tet og fbr derefter af sted i østlig retning. Vid¬ 
nerne var betaget af manglen på støj under den 
5 minutter lange observation. 

Djakarta, 3. maj 1977. 

Adskillige mennesker i den østlige del af Dja- 
karta iagttog himlen med kikkerter kl. 18,35. 
Deres opmærksomhed var rettet imod et UFO, 
som krydsede himlen på ca. 1 minut. Objektet 
syntes rundt og havde blinkende lys med for¬ 
skellige farver (rød, grøn, hvid og blå) placereti 
cirkler rundt om kanten. 

Bondowoso, Østjava, 

6. juli, 1977. 

Kl. 18,30 rapporterede en radioamatør et UFO 
som fløj fra vest mod øst på ca. 7 minutter. Ob¬ 
jektet var fladt, men da det var lodret over ham, 
synes det at være rundt og gul-grønt i farven. 
Da det havde svævet i omkring 5 sekunder be¬ 
gyndte det at bevæge sig igen og forsvandt i 
det fjerne. 

Længde 123 0 00’ 09", 

Bredde 4° 00 ' 31” S., 

27. sept. 1977 

Kl. 12.15 så en skipper og hans 4 besætnings¬ 
medlemmer et UFO, som var synligt i 1 minut. 
Det var en kegle af gennemsigtigt materiale, i 
hvilket der var mørke pletter, og der strålede 
lys ud fra kegletoppen i violette, hvide og røde 
farver. Fuldstændig lydløst lavede UFO’et en 
fremadgående bølgende bevægelse og en ro¬ 
terende bevægelse i dets lodrette plan. Den ho¬ 
risontale bevægelse var modsat den fremher¬ 
skende vind og dets højde blev beregnet til at 
være 2,7 km. 

International UFO Reporter, 
Februar 1978 
v/ Kim Møller Hansen 

RUMFARTSNOTITSER 


ISEE 1, 2 OG 3 I LANGE BANER: International 
Sun-Earth Explorer (ISEE) er et satellitsystem 
som har til formål at studere plasma og elektro¬ 
magnetiske felter i området imellem Solen og 
Jorden. 

ISEE 1 og 2 blev opsendt i oktober 1977 fra 
Kennedy Space Center og ISEE 3 blev sendt af 
sted midt i august i år. 

Satellitsystemet kan måle solvindens sam¬ 
mensætning, og det forøger nøjagtigheden og 
antallet af anvendelsesområder for satellitterne 
meget stærkt, at der er tre satellitter i brug 
samtidig. ISEE 3 befinder sig til stadighed ca. 
1,5 miil. km fra Jorden, og den skal være en 
slags forpost som varsler ændringer i solvin¬ 
den, magnetiske storme og lignende. På grund 
af satellittens store afstand fra Jorden har man 
cirka en times forvarsel, så man kan nå at om¬ 
programmere de to andre satellitter. ISEE 1 og 
2 har stort set samme bane, en meget lang¬ 
strakt ellipse, hvor satellitterne er 280 km,fra 
Jorden når de er nærmest, og 140.000 km væk 
når de er fjernest. Den ene satellit, den euro¬ 
pæisk byggede ISEE 2 på 158 kg, er styrbar, så 
man kan vælge hvilken afstand der skal være 
imellem satellitterne, op til ca. 1000 km. Den 
store ISEE 1 har de samme instrumenter som 
den lille plus en del flere, og det bevirker, at man 
kan måle for eksempel en elektromagnetisk 
chokbølge fra Solen efterhånden som den ud- 


som iagttages her oppe i magnetopausen vil 
bevirke, at man for eksempel bedre kan forstå 
og forudsige vejr og klima på Jorden. På grund 
af det forvarsel som ISEE 3 kan give kan man 
også nå at opsende raketsonder som kan måle 
solstormenes indvirkninger i selve Jordens at¬ 
mosfære, og på den måde kan man følge en 
solstorm fra den opstår på Solen til den ram¬ 
mer jord-atmosfæren. Hele ISEE projektet har 
en forventet levetid på ca. 3 år. 

ISEE 3’s bane er vel nok den mest usædvan¬ 
lige bane, et jordisk rumskib endnu har haft. 
Satellitten skal til stadighed være netop i det 
område imellem Solen og Jorden, hvor de to 
himmellegemers tyngdekraft er lige store, det 
såkaldte første Lagrange-punkt. Hvis der ikke 
var tyngdekraftspåvirkninger fra Månen og fra 
de andre planeter i solsystemet, ville satellitten 
kunne blive her altid. Nu må man i stedet korri¬ 
gere banen en gang imellem med raketmoto¬ 
rer. Der er et andet problem, som gør satellit¬ 
banen endnu mere speciel, og det er, at man 
ikke kan modtage radiosignaler fra en satellit, 
hvis den ligger lige på linie imellem Jorden og 
Solen; radiostøjen fra Solen er simpelt hen for 
stor. Derfor styrer man med raketmotorerne 
satellitten i en kreds vinkelret på linien til Solen, 
så det fra Jorden ser ud, som om ISEE 3 bevæ¬ 
ger sig omkring Solen, mens den virkelige bane 
er en slags »glorie« (se tegningen). Omløbsti¬ 
den i »glorien« er ca. 6 måneder. ISEE 3 er på 
plads i banen i slutningen af november 1978. 

NASA News 

Få Det Ukendte 
på prøve 

Det Ukendte er et helt nyt tidsskrift, der ta’r fat, hvor det 
kendte slipper op. Overnaturlige fænomener, gådefulde 
tildragelser og opdagelser fra videnskabernes grænseland 
- alt dette er Det Ukendtes arbejdsområde. 

Tidsskriftet udkommer 6 gange om året iflotudstyrpå 
44 sider, der er spækket med illustrationer - også i farve. 

Nr. 1 er netop udkommet. Fådet påprøvei lOdageog 
tegn eventuelt abonnement. 1 år koster 72 kr. 


Læs i nummer 1 bl.a. om: 

Tyngdekraf tens gåde - levitation - Tantra-kulten - om¬ 
vendt tid - reinkarnationsforsøg - Cthulhu. Frygtens 
mytologi - Titanic’s af tale med skæbnen - gådef ulde por¬ 
trætter i et rosenblad - operationer med de bare næver - 
forsøg med pyramideenergi - Djengis Khans forsvundne 
skat - dyrs 6. sans. 

Og i nummer 2 (udk. 1. december) om: 

Faraos forbandelse/Dødens kranium - er astrologien 
ren overtro? - Dragedukken - forsøg med pyramide¬ 
energi, 2 - avisænder eller forbavsende kendsgerninger? - 
gåden om fuglemændenes sprog i Indus - på kosmisk 
strålejagt efter skjult gravkammer - vintersolhverv i 
New Grange ... 

Veje til Det Ukendte: 

Brug kuponen og få nummer 1 på prøve i 10 dage. 
Eller ring på tlf. 03-16 46 35 og bed om nummer 1 til 
uforpligtende gennemlæsning. 


I Jatak. Send mig nummer 1 på 
I prøve i 10 dage. Hvis jeg alligevel 
J ikke ønsker at tegne abonnement, 
I sender jeg blot bladet tilbage og 
I skylder intet. 

I Navn. 


Adresse 


I 

j Sendes til: Det Ukendte, 
Aarsleffs Forlag, 

I Box 104, 2640 Hedehusene. 

PILOT SÅ UFO 
OG FORSVANDT 

MELBOURNE: (RB-REUTER) - De au¬ 
stralske luftfartsmyndigheder står ufor¬ 
stående over for et privatflys forsvinden 
over Bass-strædet mellem det austral¬ 
ske fastland og øen Tasmanien. Under 
en seks minutter lang samtale med 
kontroltårnet i Melbourne lufthavn for¬ 
talte piloten, at han blev chikaneret af en 
genstand, som han ikke var i stand til at 
identificere med bestemthed. Han be¬ 
skrev den som et ’unidentified flying ob- 
ject’ - dvs. en ’UFO’. 

Lufthavnen i Melbourne siger, at der på det nævnte tidspunkt 
ikke befandt sig andre fly i det pågældende område. 

Transportministeriet offentliggjorde søndag samtalen, som 
piloten, den 20-årige flyinstruktør Frederick Valentich, nåede at 
føre med kontroltårnet, før han forsvandt ud af æteren. 

Maskinen, en Cessna-182, der ikke havde andre om bord 
end piloten, forsvandt lørdag aften. Eftersøgningshold har fun¬ 
det en olieplet på vandet i området, hvor flyet kan være styrtet 
ned. Men hvad var så årsagen? 

Under samtalen med kontroltårnet i Melbournes lufthavn be¬ 
skriver Valentich den uidentificerede genstand som ’stor og 
lang med fire skarpe lys, der kan minde om landingslys’. Det 
flyver imod ham, passerer i en højde af 300 meter over ham, 
vender om og 'opfører sig nærmest, som om det leger’. 

Det sidste, Cessna-piloten når at fortælle, er: - Motoren hug¬ 
ger og hoster. Fortsætter til King Island. Ukendt fly svæver nu 
lige over mig. 

Derefter hører Melbourne-kontroltårnet en metallisk støj 
over radioen, hvorefter kontakten forsvandt. 

POLITIKEN, tirsdag 24. oktober 1978 


Kommentar: SUFOI finder denne beretning så interessant og 
spændende, at vi straks har bedt vore kontakter i Australien og 
Tasmanien om yderligere oplysninger, ligesom vi har bedt de 
australske myndigheder om en kopi af den samtale, piloten nå¬ 
ede at føre med kontroltårnet i Melbourne. Endvidere har vi an¬ 
modetom en kopi af luftfartsmyndighedernes havarirapport. 

Så snart der foreligger yderligere oplysninger, vil UFO-NYTs 
læsere blive orienteret herom. nu 


Sats og lay-out: SYFOMA Sats, Svendborg - Tryk: Lito-Tryk. 



